Claire Desmares-Poirrier, penn-listenn Dazont Breizh\nAl listenn Dazont Breizh\nar pezh a vennomp kaout\n#1 Divizout e Breizh\n#2 Bevañ mat e Breizh\npenaos kemer perzh ganeomp\nHeuliit ar c’houlzad\nDont a ran eus un endro micherour. Kresket em eus etre stourmoù sindikadel ar gennad petrokimiek ha kumuniezh an dud a vor. Oberataer war an eoulgimiezh e oa ma zad e purerezh vrasañ Bro-C’hall, en Havr-Nevez. Desket he deus ma mamm din teurel atav ur sell ouzh podoù tredan ar sonenroller a-raok mont da vanifestiñ. Tro-dro deomp e oa un obererezh labour-douar gwarezet, an natur a oa e pep lec’h en hor buhez pemdez. Met dibaouez e veze daeet gant bezañs kreñv an industrielezh, ha gant kement tra a zegase d’hor buhezioù, evit yec’hed ar vugale hag hini an dud a laboure en uzin. Yaouank-flamm em boa bet c’hoant da zifenn an dud, da stourm ouzh an direizhderioù ha da wareziñ ar blanedenn.\nO studiañ ar skiantoù politikel, e Lille, em eus dizoloet ar stourmoù ekologel ha kemeret perzh enne. Ur piler eo an endalc’h-se, e-kreiz ma buhez. Labouret em eus er metoù dengarour gant an divroidi, e “janglenn” Calais da skouer. Abamalour d’an endalc’h-se e oan bet dindan gwarez poliserien e-pad bloaz ! Warlec’h em eus prenet skiant war tachenn ar politikerezh ensavadurel e Kuzul ranvro Norzh-Pas-de-Calais. Boas on ouzh mont-en-dro ar strollegezhioù. Ezelez on eus Europa Ekologiezh – Ar Re C’hlas abaoe 15 vloaz.\nBretonez on diwar zegemer ha diouzh kalon. Dek vloaz zo em boa graet an dibab da cheñch buhez gant ma gwaz. Kemeret hon eus un ti-feurm e Seizh, e bro Redon. Fellout a rae deomp sevel hon embregerezh hag hor familh amañ, e kreiz an douaroù degemerus-se.\nGounid a reomp plant frondusha louzeier ha krouiñ a reomp tizanoù biologel, evit pretioù gastronomek da skouer. Staliet em eus ur c’hafedi-stal-levrioù en ti-feurm, ur raktres tost d’am c’halon evit broudañ ar sevenadur hag an eskemmoù en un takad diwar ar maez.\nKlask a reomp nevezadenniñ evit reiñ buhez hon talvoudoù. Da skouer emañ hon ti-feurm dindan perc’henniezh a-stroll, gant 125 kevelour ha kevelourez. Eus ar skiant-prenet-se em eus tennet ul levr embannet e miz gouere 2020, da ditl dezhañL’Exode Urbain, Manifeste pour une ruralité positive.\nWar ar renk emaon evit bezañ Prezidantez Rannvro Breizh.\nD’an 28 a viz du 2020 em boa resevet resped ar strolladoù ekologour ha kevreadelourevit bezañ e penn eus al listenn Dazont Breizh / Bretagne d’Avenir evit dilennadegoù rannvro 2021. Krouomp asambles Dazont Breizh!\nEgor kazetennoù ha mediaoù\nAn ekologiezh eo dazont Breizh


Pajenn:Morvan - Buez ar Zent, 1894.djvu/749 - Wikimammenn\nPajenn:Morvan - Buez ar Zent, 1894.djvu/749\nEur pec’hed veniel hebken a zo aoualc’h evit beza koundaonet d’ar purkator ; koumprenit dre eno peger braz drouk eo ar pec’hed veniel. Ouspenn-ze, evit mont var ehun d’ar baradoz goude ar maro, e renker beza dizle a-grenn dirak justis Doue. Hastit affo eta paea da justis Doue er bed-ma ar boan dleet d’ho pec’hejou tremenet gant aoun na ve red d’ehoc’h he faea er bed all, hag epad pell amzer marteze, e tan ar purkator.\nMes Guinal a respountaz adarre : « — Ann nep piou bennag, eme ann Aviel, a grog enn alar hag a zell adren he gein, hennez ne ket mad da vont d’ar bara-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/749&oldid=137989 »


AUBERIVE ( Trede Kelc'h ) - 13 - Dorioù ar Mor-Bras - La Porte Océane - The Ocean Doorway ( 18 ha 19 ) - Breton Version / E Brezhoneg . - Dan Ar Wern Official Website\n<< AUBERIVE ( 3e Cercle ) - II... PEDENNOU UN HARLUAD - 24 -... >>\n4 novembre 2016 5 04 /11 /novembre /2016 10:44\nAUBERIVE ( Trede Kelc'h ) - 13 - Dorioù ar Mor-Bras - La Porte Océane - The Ocean Doorway ( 18 ha 19 ) - Breton Version / E Brezhoneg .\nDorioù ar Mor-Bras (18 ha19 )\n( Heuliad " Istor ur Bleinier Laz-Senin " )\nFrancis Jammes - " Frankizennoù en Nenv "\n" When the dark night seems endless , please remember me ... "\nLoreena McKennitt - " Dante's Prayer " **\n18 - 'Vel ur flammenn ruz bev c'hoazh dindan ludu tan bras e envorioù e tiflukas ar c'homzoù-se dioutan .\nDeut e voe trumm da sonj ar beajour al levr kozh troioù-kaer en doa bamet e endervezhioù bugaleaj e bro vurzhudus Marc'heien an Daol-Grenn ...\nKredin a reas advevan un istor dreistkred en doa lennet e ti e eontr gwechall a selle ouzh unan eus e hendadoù aet kuit da Vrezel Vras ar Groaz gant Alan Fergant . ( 17 )\nGoude kemeridigezh Jeruzalem e 1099 evit gwir , ' oa bet an aotrou Brekilien unan er strolladig marc'heien-se a veve bepred en-dro da Jafrez Bouillon , mestr nevez al lec'h .\nEvel-se eo e anavezas heman dioutan bezans ur meuriad kantreat a orin eus Petra , gwikadell veurdezus he zemploù maen krag ruz an Nabateaned bet adkavet diwezhatoc'h gant Burckhardt hag e c'hoantaas anezhan ober ur gwel da sujidi e zouaroù tro-war-dro . ( 18 )\nEstreget henn ' oa pal ergerzhadenn ar roue , neoazh , dianatoc'h : bez' edo ur vojenn o redek 'mesk ar bobl , ha majed a gomzas anv eus ur ruzvaen zoken , bet kuzhet en ur c'hev e Kumran , keriadennig ar Mor Marv . ( 19 )\nHa deut ' oa pred un diskuliadur ?\nO seizh gwellan o doa graet Ben Jacob ha Myriam e verc'h , mirerien an tenzor , da brientin donedigezh o ostizidi .\nKalz en a-raok ma oant erruet anezho du-se , ' oa bet roet da c'houzout d'an ozhach-meur e vefe poent bras ma kemerfe unan bennak an dorn war e lerc'h .\nE-giz-se eo ma oa bet desevet-tre gant e " Rouanez kevrinus an Traezh " Huon Koadkaden ha deut karantez foll dezhan eviti !\nPoanius-mik ' oa bet touellet koulskoude anezhan un deiz ! ( 20 )\n19 - " Hag e c'hellfe gwelout hep spont e zihun an den a sell ouzhoc'h pe a glask ho tivinout ? ", a vouskomz Tristan , haroz kadarn , d'e "Goantenn Vorgousket " .\n" Ha mervel a rafe biken hor garantez ? " , en em c'houlenn Pelleaz o krenan 'vit e Velizand d'e dro ... ( 21 )\nA-benn ur sizhun e chomas daou varc'heg hepken war al lec'h . Ha mareadoù a dremenas ...\nGant c'hwezh an nevezamzer o tont goude morz ar goanv , e tiwanas teneridigezh ' vit he c'haredig e spered ar verc'h yaouank : ur bugel a c'hanas dezhi 'ben ar fin .\nBetek-henn ' oa en em roet d'e vestr korf hag ene Riou Lohieg , floc'h feal evitan .\nDaoust da se en doa merzet e save enkrez war e spered deiz-ha-deiz , seurt mignoniezh en doa strivet da ziskouez gant kalon da blac'h ar gouelec'h o trein emberr d'ur garantez seul vuioc'h entanet ha distrujus ma veze ret dezhan he derc'hel kuzh ouzh pep hini .\nMarteze muioc'h en abeg d'e anken eget d'e wallc'hoant e reas fall dezhi , o sonjal ne c'hellfe ket trec'hin war ur santad ken tener ha berzet outan ?\nMoarvat ivez en doa glabouzet re , o klask dont da dremen e boan dre ar gwin ?\nUl lazhadeg spontus e oa !\nO vuntran an holl gêriadenniz , e vennas skrapan ar maen burzhudus brezelourien , hag evel m'en doa tapet diouzhtu 'hed e c'har an traitour, ne chomas nemet ni hon-daou , me ha va zad hag , o kaout preder da vont en-dro d'e Vreizh , a zeuas a-benn da skoachan legadenn brizius Atlant-Iz en e visac'h memestra ... ( 20 )\nDAN AR WERN - Auberive ( Trede Kelc'h ) - 13 - Dorioù ar Mor-Bras -18 ha19 - Kerzu 2004 / Du 2016 - Pep gwir miret strizh - All rights reserved - Tous droits réservés - Breton Version / E Brezhoneg . "Auberive " , copyright 2006 .\n17 - "An Erbeder " , Trede Lodenn , XI - Istor Riou Lohieg , I - An Disparti .\n18 - "An Erbeder " , Trede Lodenn , XI - Istor Riou Lohieg , III - Ar C'hlask .\n- Johann-Ludwig Burckhardt ( 1784 - 1817 ) , lesanvet "Scheich Ibrahim " , ergerzhour reteroniour suis a zizoloas dismantroù Petra e 1812 .\n19 - Kevioù Kumran : lec'hienn henoniel o valiran a-us glann-kôrnog ar Mor Marv war diriad istorel ar provins roman Judea .\n20 - "An Erbeder " , Trede Lodenn , XII - Sekred Eozen Ar Ster - Bugaleaj 1 - Ar Gral .\n21 - "Tristan " ( 1903 ) , danevell Thomas Mann ( 1875 - 1955 ) , skrivagner alaman , priz Nobel lennegezh 1929 .\n"Tristan hag Izold " ( 1945 / 1950 ) , gant Zavier Langleiz ( 1906 - 1975 ) , livour , engraver ha skrivagner breizhat .\n"Pelleaz ha Melizand " , c'hoarigan Claude Debussy bet krouet d'an 30 a viz Ebrel 1904 war ul levrenn Maurice Maeterlinck hervez pezh-c'hoari anezhan ( 1892 ) .\nKanennoù : * "Rising " , gant Lhasa de Sela ( e "Lhasa " albom , copyright Les Disques Audiogrammes Inc. / Warner Music 2009 ) ha ** "Dante's Prayer " gant Loreena McKennitt ( e "Book of Secrets " albom , copyright Quilan Road Limited / Warner Music 1997 / 2004 ) . All rights reserved .\nTaolennoù : "Tristan and Izold " ( 1902 ) , "Pelleas and Melisande " ( 1910 ) gant Edmund Blair Leighton ( 1853 - 1922 ) , livour rakrafaelour saoz .\nAN ERBEDER ( Kelc'h Kentan ) - VIII - Brezel ar Groaz - E Grez Marc'heien ar Bloavezh Mil ( IX ha X ) .\nAUBERIVE ( 3è Cercle ) - VI - Dédicaces - Dedioù - Dedications / Chronologie - Hervez Red an Amzer - Chronological Order .


Ippolito d'Este — Wikipedia\nAr c'hardinal Ippolito d'Este\nQuel ch'in pontificale abito imprime\ndarà materia eterna in ogni idioma\nch'abbia un Marone come un altro ebbe Auguso|\nLudovico Ariosto, Orlando furioso cap.III ottava 56\nIppolito d'Este, ganet e Ferrara d'an 20 a viz Meurzh 1479 ha marvet eno ivez d'an 3 a viz Gwengolo 1520, a oa un arc'heskob ha kardinal italian e deroù ar XVIvet kantved e Ferrara, breur d'an dug Alfonso Iañ d'Este (1476-1534).\nMab e oa da Ercole Iañ d'Este, dug Modena ha Ferrara, ha d'ar briñsez Eleonora di Napoli. Evel ma oa pevare bugel an dug e voe lakaet war ar studi da vont gant an Iliz, ha da c'hwec'h vloaz, e 1485, e voe roet dezhañ un abati. Gant skoazell e voereb Beatrice d'Aragona, pried Mazheaz Korvin, roue Hungaria, e voe anvet da arc'heskob Esztergom e 1487, hag anvet da benn iliz Hungaria. Ne voe degemeret an anvidigezh-se gant ar pab Inosant VII avat nemet pa voe 18 vloaz. Da c'hortoz e chomas da studiañ 7 vloaz e lez Budapest .\nGoude marv e eontr Mazheaz e reas kalz beajoù da Italia. E-kerzh hini 1493 e voe anvet da gardinal gant ar pab Alesant VI. Tri bloaz goude, pa oa o tec'hel rak ar vosenn a skoe Hungaria, ec'h erruas e Roma gant ur c'hoskor a 250 den. Anvet e voe da arc'heskob Milano e 1497 ha da gardinal e 1509. E Roma e oa o chom, hag ur vikel a veze oc'h ober war-dro e garg a arc'heskob e-keit-se. Hervez dihelloù tailhoù Curia Roma e 1500 e oa ar pempet pinvidikañ e Stadoù ar Pab.\nKeskiñ a reas e levezon e 1501 pa zimezas e vreur Alfonso gant merc'h ar pab Alesant VI, Lucrezia Borgia. Neuze e voe anvet da arc'hveleg (archipresbyter) Iliz-veur Sant Pêr Roma. E Roma e chomas betek deroù 1503, ha goude ezeas war fallat e zarempredoù gant ar pab abalamour ma tisplije dezhañ kenañ itrikoù an dug Ercole gant ar C'hallaoued , enebourien ar pab spagnol.\nSkoazellañ a reas e vreur Alfonso d'Este, dug Ferrara, ha gwareziñ ar barzh Ludovico Ariosto.\nGoude marv ar pab Alesant VI e voe anvet da eskob Ferrara gant Pius III. Rev avat a oa etrezañ hag ar pab a deuas goude, Julius II. E 1507 e kuitaas Curia Roma. Daoust da se e kanas ar pab meuleudi dezhañ abalamour d'e emzalc'h da vare irienn Bentivoglio . En 1509 e kasas un arme da adkmer douaroù Polesine a oa bet kollet gant an Estensi en o brezel a-enep Republik Venezia en 1484, ha trec'h e voe en emgann Polesella. D'ar 27 a viz Gouhere e voe galvet gant ar pab da Roma, met kavout a reas dezhañ e oa e vuhez e dañjer ha gwell e kavas tec'hel da Hungaria.\nD'ar 16 a viz Mae 1511 e oa e-touez ar gardinaled a sinas ur galv d'ar pab da zont da gomz da Sened-Iliz Pisa an disivouderien. E vreur Alfonso koulkoude a deuas a-benn d'e lakaat da zilezel an disivoud, hag aotreet e voe gant ar pab da zistreiñ da Ferrara.\nE 1513 e tistroas Ippolito da Hungaria met dilennet e oa bet ur pab nevez etre-keit-se , Leon X, eus an Tiegezh Medici, ha mont a reas en-dro d'e gêr c'henidik.\nE 1519 e lezas arc'heskopti Milano gant e niz Ippolito II d'Este.\nGwareziñ a reas an arzourien, ha dreist-holl Ludovico Ariosto hag an tisavour Biagio Rossetti.\nDigant e serc'h Dalida de' Puti en doe daou vugel bastard\nLudovico d'Este (legittimato nel 1551 dal conte palatino Antonio Campeggi di Bologna)\nElisabetta d'Este a zimezas da Gilberto Pio, aotrou kêr Sassuolo\nMervel a reas e Ferrara en e veaj diwezhañ da Italia, d'an 3 a viz Gwengolo 1520, war-lerc'h ur regofad legistri. Beziet e voe en iliz-veur Ferrara. Lezel a rae war e lerc'h daou vab bastard ha gant e vreur Alfonso Iañ 200 000 dugad-aour.\nE 1607, e voe lakaet e relegoù e-harz bez ar pab Urban III, war un dro gant re ar c'hardinal Giovanni Salvati, ha lakaet en ur jarl marmor.\nAdtapet diwar « https://br.wikipedia.org/w/index.php?title=Ippolito_d%27Este&oldid=1504329 »\nKemmoù diwezhañ degaset d'ar bajenn-mañ d'an 28 Ebr 2013, da 13:43.


Abrege eus an Aviel/Chapistr 14 - Wikimammenn\nAbrege eus an Aviel/Chapistr 14\n◄ Evit sul ar Sexagesim Evit sul ar Quinquagesim Evit Merc’her ar Ludu ►\nmemor eus e Bassion, quen evit hon angagi da bellaat dious an direglamanchou hac ar folenteou quer commun en amser-mâ, quen evit hon excita d’en em opposi d’an disurzou-ze, ha d’o c’hombati dre hon exempl-vad, dre an exercisou eus ur guir devotion.\nHa songeal a rit-hu penaus demerc’her an Ilis a lavaro deoc’h ar c’homsou-mâ : Ne deoc’h nemet poultr ha ludu, ha distrei a reot e ludu.\nHa c’hui a garre mervel goude beza en em livret oll en deiou hac en nosveziou maleürus-mâ d’an ebat, d’an assambleou, d’ar vezventi, evel ma ra quement a dud libertin, e pere a seblant e ve mouguet ha maro ar sclerigen eus ar feiz hac eus ar ræson ? Ha n’illit-hu quet beza surprenet gant ar maro en amser-mâ evel en un amser-all ? Hac ar c’henta a veac’h-hu a ve maro subitamant da verc’her al ludu goude beza dancet epad an nos diarauc, pe a ve bet transportet d’ar meurs ened eus ar fest var guele ar maro ?\nMar fell deoc’h eta heulia Jesus-Christ, disquezit ez ouc’h dezàn, oc’h en em separi dious direglamanchou ar bed, hac oc’h en em ziscleria disquibl eus e groas.\nN’ho pe-hu quet c’hoant da rei da Jesus-Christ ur merq benac eus ho carantez evitàn ? Pebes occasion na guivit-hu quet d’e ober en ur gundui ur vuez gristen ha devot, oc’h ober dezàn amand enorabl, hac o contempli a amser-da-amser e Bassion en deiziou-mâ pere a vezo implijet gant quement a re all d’e offanci.\nO peguen agreabl e voac’h-hu dezàn, ha pebes recompans n’ho pe-hu quet digantàn ? N’ho pezet douetans ebet ne vezo quel liberal en hoc’h andret ha ma viot bet fidel dezàn ; hac esperit gant fizians e lavaro deoc’h un deiz ar c’homçou consolant-mâ : c’houi eo a so chomet fidel din em amser ma voàn abandonet gant bugale ar bed : epad ma en em livrent da bep seurt debauchou, c’houi hoc’h eus va enoret ha ma servichet : epad ma voàn outraget gant-o c’houi hoc’h eus roet din mercou eus ho carantez hac eus ho tevotion ; evit recompansi ive ho fidelite, e fell din ho renta participant eus va madou, eus va eürusdet, eus va Rouantelez.\nE pe fæçon hoc’h eus-hu tremenet amser an ened er bloaveziou passeet ?\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_14&oldid=94966 »\nKemmoù diwezhañ degaset d'ar bajenn-mañ d'an 8 Du 2016, da 17:24.


Pajenn:Troude ha Milin - Ar marvailler brezounek.djvu/334 - Wikimammenn\nPajenn:Troude ha Milin - Ar marvailler brezounek.djvu/334\nenn eunn enezenn, a zavo tost ama. — Ma en em gavchont enn enezenn-ze dioc’h-tu. — Kaout a ra d’in, eme Ahez, ne loc’h mui ar c’hombaot. — Nann da, eme Gristof, ne loc’h mui ; bez’ ema war eunn enezenn. — Ra vezo ar c’hombaot e ludu, va feskik ? — Ma oe gwelet ar c’hombaot evel o teuzi, ha ma savaz ann tri-man ac’hano, Ahez souezet, a c’hellit kredi, o welet petra a c’hoarveze gant-ho.\nAntronoz, kenta tiz en doe Gradlon oe klevet\ndont d’he gaout unan euz ar re vraz euz he lez\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/334&oldid=144310 »


Toma - Wikipedia\nTomme de Gressoney (e galleg) pe toma di Gressoney (en italianeg), eus Traoñienn Aosta.\nToma zo ur familh keuzioù eus an Alpoù hag a glot gant tachenn an arpitaneg. Gant laezh saout, dañvadez pe gavr e vezont graet, laezh digoavenet peogwir e reer amann pe keuzioù magusoc'h gant ar c'hoaven.\nFardet e vez toma hengounel e Suis, Savoia hag Italia dreist-holl. Toma Savoia eo an hini brudetañ. Toma vez graet e lec'hioù all hiziv, evel Frañs, Kebek, Korsika ha Breizh. Toma Rewiz zo unan eus an re vrudetañ en Arvorig. Toma ar Menez Are, toma Timadeug ha toma Gevrezeg zo ivez.\nAdtapet diwar « https://br.wikipedia.org/w/index.php?title=Toma&oldid=1889481 »\nKemmoù diwezhañ degaset d'ar bajenn-mañ d'an 7 Kzu 2020, da 16:52.


Telamon (Τελαμών / Telamốn e gregach), a oa mab da Aiakos hag Endeis, ha breur da Beleüs. Roue enez Salamis e oa, ha tad da Aias ha Teukros.\nAmforenn savet gant liver Prometeus ; tu A : Amazonomakiezh - Herakles en em gann gant Andromac'he, Telamon gant Ainipe hag Ifis gant Panariste ; orin dianav ; war-dro 550 kent J.K. ; Mirdi broadel arkeologiezh Aten (27524).\nHarluet e oa bet Telamon hag e vreur Peleüs gant o zad Aiakos peogwir o doa lazhet o hanter-vreur Fokos. Bod a gavas e Salamis, hag eno e timezas gant Glaoke, merc'h ar roue Kic'hreüs, ha roue e voe war-lerc'h e dad-kaer.\nGoude marv Glaoke e timezas gant Periboia, hag ur mab o doe, Aias e anv. Hetiñ dezhañ ur mab klodus a eure Herakles : un erer a-berzh Zeus a ziskouezas e teuje an het da wir.\nMont a reas Telamon gant Iason hag an Argonaoted da gerc'hat ar maoutken aour, ha perzh a gemeras en hemolc'hadenn hoc'h-gouez Kalidon.\nSkoazell a roas da Herakles ivez pa gasas an dorzh d'ar gêr da Laomedon, roue Troia. Evit trugarekaat Telamon e voe roet Hesione — merc'h Laomedon — dezhañ gant Herakles. Ur mab a voe ganet, Teukros e voe lakaet.\nMeur a vojenn zo diwar-benn marv Telamon. Hervez lod anezho e varvas e Salamis goude bezañ harluet Teukros ha n'en doa ket kavet an tu da virout ouzh marv e vreur Aias.\nAdtapet diwar « https://br.wikipedia.org/w/index.php?title=Telamon&oldid=1755958 »\nKemm diwezhañ d'an 19 Gou 2017 da 20:00\nKemmoù diwezhañ degaset d'ar bajenn-mañ d'an 19 Gou 2017, da 20:00.


Júu ʼmɨ́ɨ e cacuo fidiée Hebreos 9\nJial lɨ́ɨˊ fɨˊ lɨ˜ jmiféngꞌˊ dseaˋ Fidiéeˇ\n1 Jo̱guɨ lanaguɨ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e mɨ˜ cacuøˊ Fidiéeˇ e júuˆ tɨguaˇ quiáꞌrˉ lamɨ˜ jéengˊguɨ do, jo̱ cacuørˊ e júuˆ jo̱ e laco̱ꞌ jial ꞌnéˉ jméˉ dseaˋ mɨ˜ jmiféiñꞌˊ Fidiéeˇ, jo̱ jaléꞌˋ e jo̱ ꞌnéˉ jmérˉ fɨˊ co̱o̱ˋ dsíiˊ ꞌnʉ́ʉˊ ꞌmɨꞌˊ e cajmeꞌˊ yaang˜ dseaˋ jmɨgüíˋ. 2 Jo̱ e ꞌnʉ́ʉˊ ꞌmɨꞌˊ do quiéengˋ tú̱ˉ jnɨ́ɨngꞌ˜, jo̱ e jnɨ́ɨngꞌ˜ laꞌuii˜ do, fɨˊ jo̱b lɨ˜ siꞌˊ e ñíˆ cunéeˇ e fɨˊ lɨ˜ téeꞌ˜ candíiˆ e cooˋ do; jo̱ fɨˊ jo̱b cajo̱ fɨˊ lɨ˜ siꞌˊ co̱o̱ˋ mes˜ fɨˊ lɨ˜ néeˊ iñíꞌˆ güeangꞌˆ e catɨ́ɨngˉ Fidiéeˇ. Jo̱ e jnɨ́ɨngꞌ˜ laꞌuii˜ la siiˋ É̱e̱ˆ lɨ˜ Güeangꞌˆ quiáꞌˉ Fidiéeˇ. 3 Jo̱ e jnɨ́ɨngꞌ˜ e catɨ́ˋ tú̱ˉ quiáꞌˉ e ꞌnʉ́ʉˊ do lɨ́ɨˊ có̱o̱ꞌ˜ co̱o̱ˋ ꞌmɨꞌˊ féꞌˋ e niguoꞌˆ e íiˊ e fɨˊ dsíiˊ ꞌnʉ́ʉˊ do, jo̱ e fɨˊ dsíiˊ jo̱b lɨ˜ siiˋ É̱e̱ˆ e Laniingˉ Güeangꞌˆ quiáꞌˉ Fidiéeˇ. 4 Jo̱ e fɨˊ jo̱ seaˋ co̱o̱ˋ nifeꞌˋ e lɨ́ɨˊ có̱o̱ꞌ˜ layaang˜ cunéeˇ, jo̱ fɨˊ jo̱b lɨ˜ jɨ̱rˊ sʉ̱ˋ; jo̱ fɨˊ quiá̱ꞌˉ jo̱b cajo̱ siꞌˊ e guóoˊ e fɨˊ lɨ˜ téeꞌ˜ júuˆ tɨguaˇ quiáꞌˉ Fidiéeˇ e caráaiñˋ lamɨ˜ jéengˊguɨ do, jo̱ e guóoˊ jo̱ sɨbéꞌˋ dseꞌˋ có̱o̱ꞌ˜ layaang˜ cunéeˇ. Jo̱ e fɨˊ dsíiˊ guóoˊ do iʉ˜ co̱o̱ˋ dsʉʉˉ e lɨ́ɨˊ có̱o̱ꞌ˜ layaang˜ cunéeˇ; jo̱ e fɨˊ dsíiˊ jo̱b lɨ˜ sɨꞌmaˇ capíꞌˆ e maná e cacuøꞌˊ Fidiéeˇ jaléngꞌˋ dseaˋ Israel mɨ˜ cangɨiñꞌˊ do fɨˊ ni˜ guóoꞌ˜ uǿˉ quiʉ̱́ˋ. Jo̱ fɨˊ dsíiˊ guóoˊ jo̱b cajo̱ fɨˊ lɨ˜ sɨꞌmaˇ e ꞌmaꞌuˇ quiáꞌˉ ꞌlɨɨ˜ yʉ́ʉꞌ˜ Aarón e caꞌiéeˋtu̱ máꞌˆ quiáꞌˉ caléꞌˋ catú̱ˉ; jo̱guɨ e fɨˊ dsíiˊ guóoˊ jo̱b cajo̱ lɨ˜ iʉ˜ e cu̱u̱˜ e lɨ˜ to̱o̱˜ júuˆ tɨguaˇ quiáꞌˉ Fidiéeˇ e cacuørˊ malɨɨ˜guɨ do. 5 Jo̱ e fɨˊ ni˜ e guóoˊ e sɨbéꞌˋ cunéeˇ do teáangˉ gángˉ i̱ dsi˜ cuéeˊ, jo̱ e fɨˊ nʉ́ꞌˉ lɨ˜ dsi˜ cueiñꞌˊ do cuøˊ li˜ e dob seengˋ Fidiéeˇ, jo̱guɨ e fɨˊ nʉ́ꞌˉ jo̱b cajo̱ fɨˊ lɨ˜ íingˆ dseeˉ quiáꞌˉ dseaˋ. Jo̱ dsʉꞌ lana joˋ ngɨɨ˜ lɨˊ faꞌ ꞌnéˉguɨ e nifɨ́ɨˉguɨ́ɨ ꞌnʉ́ꞌˋ dseángꞌˉ laꞌuiing˜ cuaiñ˜ quiáꞌˉ jaléꞌˋ e jo̱.\n6 Jo̱ mɨ˜ tɨˊ lɨ˜ catóꞌˊ e guiaˊ dseaˋ guiʉ́ˉ lajaléꞌˋ e niꞌnéˉ e fɨˊ dsíiˊ ꞌnʉ́ʉˊ ꞌmɨꞌˊ do, jo̱baꞌ jaléngꞌˋ jmidseaˋ nɨcuǿømˋ dsitáaiñꞌ˜ jóng laco̱o̱ˋ jmɨɨ˜ laco̱o̱ˋ jmɨɨ˜ e fɨˊ e jnɨ́ɨngꞌ˜ laꞌuii˜ quiáꞌˉ e ꞌnʉ́ʉˊ ꞌmɨꞌˊ do e laco̱ꞌ niguiárˉ guiʉ́ˉ lají̱i̱ꞌ˜ e feáꞌˉ e catɨ́ɨngˉ nicuǿꞌrˉ Fidiéeˇ. 7 Jo̱guɨ e jnɨ́ɨngꞌ˜ lɨ˜ catɨ́ˋ tú̱ˉ quiáꞌˉ e ꞌnʉ́ʉˊ ꞌmɨꞌˊ do dseángꞌˉ lají̱i̱ꞌ˜ jmidseaˋ laniimˉbingꞌ i̱ cuǿøngˋ líˋ íˋ e fɨˊ dsíiˊ jo̱ co̱o̱ˋ néeꞌ˜ laco̱o̱ˋ ji̱i̱ˋ; jo̱baꞌ mɨ˜ tɨˊ lɨ˜ nitɨ́ˉ íꞌˋ e niꞌírˋ e fɨˊ jo̱, ꞌnéˉ e nɨquie̱rˊ feáꞌˉ e lɨ́ɨˊ có̱o̱ꞌ˜ jmɨ˜ jóꞌˋ núuˆ e laco̱ꞌ nicuǿꞌrˉ Fidiéeˇ, jo̱ lajo̱baꞌ dseaˋ do niꞌíiñˉ jaléꞌˋ dseeˉ quiáꞌˉ i̱ jmidseaˋ do ꞌñiaꞌrˊ có̱o̱ꞌ˜guɨ jaléꞌˋ dseeˉ quiáꞌˉ jaléngꞌˋ dseaˋ góorˋ caguiaangˉguɨ mɨ˜ éeiñꞌˋ dseeˉ e jaˋ lɨlíꞌrˆ lajo̱. 8 Jo̱ có̱o̱ꞌ˜ jaléꞌˋ e na, laꞌeáangˊ có̱o̱ꞌ˜ Jmɨguíˋ quiáꞌˉ Fidiéeˇbaꞌ jmɨcó̱o̱ꞌ˜ jneaa˜aaꞌ e laco̱ꞌ lɨne˜naaꞌ e jaˋ mɨˊ seaˋ fɨˊ e ngɨ́ɨngˊ dseaˋ e catɨˊ dsíiˊ É̱e̱ˆ lɨ˜ Laniingˉ Güeangꞌˆ do lajeeˇ e jmáangˋ ta˜ e fɨˊ lɨ˜ lɨ́ɨˊ jnɨ́ɨngꞌ˜ laꞌuii˜ do. 9 Jo̱ lajalébꞌˋ e la cuøˊ co̱o̱ˋ li˜ quiáꞌˉ jial lɨ́ɨˊ lana; dsʉco̱ꞌ jaléꞌˋ e calɨ́ˉ e fɨˊ dsíiˊ ꞌnʉ́ʉˊ ꞌmɨꞌˊ do; faꞌ jaléngꞌˋ jóꞌˋ i̱ cajíngꞌˋ jmidseaˋ fɨˊ quiniˇ Fidiéeˇ có̱o̱ꞌ˜guɨ jaléꞌˋ e feáꞌˉ e jiéꞌˋguɨ e cacuøꞌrˊ Fidiéeˇ, jo̱ dsʉꞌ jaléꞌˋ e jo̱ jaˋ quɨ́ɨꞌ˜ jmɨɨ˜ faꞌ e nilɨguiʉ́ˉ dsíiˊ dseaˋ i̱ jmiféngꞌˊ Fidiéeˇ có̱o̱ꞌ˜ jaléꞌˋ e feáꞌˉ do dseángꞌˉ laco̱ꞌ sɨꞌíˆ fɨˊ quiniˇ dseaˋ do. 10 Co̱ꞌ jaléꞌˋ e quɨ́ꞌˉ tɨ́ɨngˋ dseaˋ fɨˊ quiniˇ Fidiéeˇ laꞌeáangˊ e júuˆ tɨguaˇ laꞌuii˜ do e cacuøꞌˊ dseaˋ do lamɨ˜ jéengˊguɨ do, dsʉꞌ e jo̱ quiʉꞌˊ ta˜ jí̱i̱ꞌ˜ quiáꞌˉ jaléꞌˋ e jmóobˋ dseaˋ, faꞌ jaléꞌˋ e gøꞌˊ dseaˋ có̱o̱ꞌ˜guɨ jaléꞌˋ e ɨ̱́ꞌˋ dseaˋ o̱si jaléꞌˋ e jiéꞌˋguɨ é, e laco̱ꞌ nilɨguiʉ́ˉ dsíiˊ dseaˋ laco̱ꞌ sɨꞌíˆ fɨˊ quiniˇ Fidiéeˇ; jo̱ dsʉꞌ jaléꞌˋ e jo̱ íingˆ ta˜ jí̱i̱ꞌ˜ cartɨˊ mɨ˜ nicuǿˉ Fidiéeˇ e júuˆ tɨguaˇ e ꞌmɨ́ɨˉ do.\n11 Jo̱ dsʉꞌ lana nɨcagüémˉ Dseaˋ Jmáangˉ e nɨlɨ́ɨiñˊ i̱ jmidseaˋ dseaˋ féngꞌˊ i̱ laniingˉguɨ e laco̱ꞌ nijmɨcó̱o̱ꞌr˜ jneaa˜aaꞌ e niñíingˋnaaꞌ jaléꞌˋ e guiʉ́ˉ e sɨꞌíiˆnaaꞌ quiáꞌˉ Fidiéeˇ. Jo̱ e fɨˊ lɨ˜ éerˋ e ta˜ ꞌgooˋ e cangɨ́ɨiñˋ do, fɨˊ jo̱b lɨ˜ ꞌgøngꞌˊguɨ jo̱guɨ niingˉguɨ cajo̱, co̱ꞌ o̱ꞌ dseaˋ jmɨgüíˋ i̱ cajmeꞌˊ, o̱ꞌguɨ cajmeꞌrˊ có̱o̱ꞌ˜ e seaˋ fɨˊ jmɨgüíˋ cajo̱. 12 Dsʉꞌ lanaguɨ nɨcangɨ́ɨmˊ Dseaˋ Jmáangˉ, jo̱baꞌ dob niguiiñ˜ e fɨˊ É̱e̱ˆ lɨ˜ Laniingˉ Güeangꞌˆ do dsʉꞌ o̱ꞌ uíiꞌ˜ e cacuørˊ fɨˊ quiniˇ Fidiéeˇ jmɨꞌøøngˉ joꞌchíꞌˆ o̱si jmɨꞌøøngˉ güɨtáˆ jiuung˜ é, co̱ꞌ cangɨ́ɨmˊbre fɨˊ jo̱ dsʉꞌ laꞌeáangˊ e cacuørˊ jmɨꞌøøiñˉ ꞌñiaꞌˊbre, jo̱ lajo̱baꞌ calɨ́ꞌrˉ e nɨleáangˋnaaꞌ jee˜ dseeˉ quíˉiiꞌ lata˜. 13 Dsʉꞌ e jábꞌˉ, e lajeeˇ e jmáangˋ ta˜ e júuˆ tɨguaˇ laꞌuii˜ e cacuøˊ Fidiéeˇ lamɨ˜ jéengˊguɨ do, ie˜ lamɨ˜ jmáangˋ ta˜ jaléꞌˋ jmɨꞌøøngˉ güɨtáˆ jiuung˜ có̱o̱ꞌ˜guɨ joꞌchíꞌˆ co̱lɨɨng˜guɨ có̱o̱ꞌ˜ faˋ quiáꞌˉ jaangˋ güɨtáˆ iee˜ mɨ˜ ningɨ́ˋ e cángˋneꞌ fɨˊ nifeꞌˋ, jo̱baꞌ có̱o̱ꞌ˜ jaléꞌˋ e jo̱ seabˋjiʉ capíꞌˆ bíˋ e laco̱ꞌ nijlɨ́ɨbˉ Fidiéeˇ dseeˉ quiáꞌˉ dseaˋ, jo̱ lajo̱baꞌ nilɨguiúiñˉ lajeeˇ cateáˋ fɨˊ quiniˇ dseaˋ do. 14 Jo̱ e jáꞌˉ, e jaléꞌˋ e jmɨꞌøøngˉ jóꞌˋ do óobˋjiʉ bíˋ, jo̱ dsʉꞌ e jmɨꞌøøngˉ Dseaˋ Jmáangˉ ꞌñiaꞌrˊ do dseángꞌˉ eáangˊguɨ laniingˉ ꞌgøngꞌˊ jo̱guɨ eáangˊguɨ óoˋ bíˋ cajo̱, co̱ꞌ dseángꞌˉ conguiabˊ íingˉ dseeˉ quíˉiiꞌ fɨˊ quiniˇ Fidiéeˇ lata˜. Co̱ꞌ laꞌeáangˊ có̱o̱ꞌ˜ Jmɨguíˋ quiáꞌˉ Fidiéeˇ e seaˋ lata˜ do, Dseaˋ Jmáangˉ, dseaˋ jaˋ dseeˉ røøiñˋ jí̱i̱ꞌ˜ co̱o̱ˋ, cajángꞌˋ ꞌñiaꞌrˊ e cajúiñˉ jo̱guɨ cacuørˊ jmɨꞌøøiñˉ. Jo̱guɨ laꞌeáangˊ e jmɨꞌøøiñˉ do calɨlíꞌˆnaaꞌ e joˋ ꞌnéˉ nijmóˆguɨ́ɨꞌ jí̱i̱ꞌ˜ co̱o̱ˋ e lamɨ˜ quɨ́ꞌˉ tɨ́ɨngˋnaaꞌ jmooˉnaaꞌ do e síꞌˊ jí̱i̱ꞌ˜ fɨˊ ꞌmóˉ, jo̱ lajo̱baꞌ cuǿøngˋ nijmóˆooꞌ dseángꞌˉ laco̱ꞌ iing˜ Fidiéeˇ i̱ dseaˋ i̱ seengˋ carˋ ngongɨ́ɨˋ jmɨɨ˜.\n15 Jo̱ laꞌeáangˊ e cajángꞌˋ ꞌñiaꞌˊ Dseaˋ Jmáangˉ e cajúiñˉ fɨˊ dseꞌˋ crúuˆ, jo̱baꞌ nɨseabˋ fɨˊ quíˉiiꞌ e nilɨse̱e̱ˉnaaꞌ cøøngˋ có̱o̱ꞌ˜ Fidiéeˇ laꞌeáangˊ có̱o̱ꞌ˜ e júuˆ tɨguaˇ e ꞌmɨ́ɨˉ do, jo̱ lajo̱baꞌ niꞌíingˉ e iihuɨ́ɨˊ e catɨ́ɨˉnaaꞌ do uíiꞌ˜ jaléꞌˋ dseeˉ quíˉiiꞌ lɨ́ꞌˆ laco̱ꞌ la féꞌˋ fɨˊ ni˜ e júuˆ tɨguaˇ laꞌuii˜ do. Jo̱ laꞌeáangˊ có̱o̱ꞌ˜ e cajúngˉ Dseaˋ Jmáangˉ do, jo̱baꞌ jalémꞌˋ dseaˋ i̱ nɨcaguíngꞌˋ Fidiéeˇ i̱ niꞌuíingˉ dseaˋ quiáꞌrˉ cuǿøngˋ e nilíꞌrˋ e niꞌíñꞌˋ jaléꞌˋ e guiʉ́ˉ e catɨ́ɨiñˉ lɨ́ꞌˆ laco̱ꞌguɨ jí̱i̱ꞌ˜ júuˆ e nɨcacuøˊ Fidiéeˇ lamɨ˜ jéengˊguɨ do. 16 Jo̱ faco̱ꞌ jaangˋ dseaˋ iiñ˜ ningɨ́iñˉ jaléꞌˋ e seaˋ quiáꞌrˉ fɨˊ jaguóˋ jaangˋguɨ dseaˋ mɨ˜ ningɨ́ˋ e nijúuiñˉ, dsʉꞌ jaˋ cuǿøngˋ e niꞌíngꞌˋ i̱ dseaˋ íˋ jaléꞌˋ e jo̱ lajeeˇ e seemˋbɨ i̱ dseaˋ i̱ nicuǿˉ do, co̱ꞌ jangꞌˉ ꞌnéˉ lɨta˜ dsíiˊ song nɨcajúngˉ i̱ dseaˋ i̱ nicuǿˉ e do, jo̱guɨbaꞌ nɨcuǿøngˋ e ningɨ́ngˉ fɨˊ jaguóˋ i̱ dseaˋ i̱ catɨ́ɨngˉ do. 17 Co̱ꞌ jaˋ bíˋ seaˋ e ningɨ́ngˉ fɨˊ jaguóˋ i̱ dseaˋ i̱ catɨ́ɨngˉ jaléꞌˋ e jo̱ lajeeˇ e seemˋbɨ i̱ dseaˋ i̱ nicuǿˉ do, dsʉꞌ mɨ˜ ningɨ́ˋ e nijúumˉ i̱ dseaˋ i̱ nicuǿˉ do, jo̱guɨbaꞌ nɨseaˋ fɨˊ e niꞌíngꞌˋ i̱ dseaˋ i̱ catɨ́ɨngˉ do. 18 Jo̱ co̱ꞌ lajo̱b lɨ́ɨˊ, jo̱baꞌ e júuˆ tɨguaˇ e cacuøꞌˊ Fidiéeˇ dseaˋ lamɨ˜ jéengˊguɨ do la guíimˋ ꞌnéˉ jmɨꞌøøngˉ jóꞌˋ núuˆ e laco̱ꞌ seaˋ bíˋ quiáꞌˉ fɨˊ quiniˇ Fidiéeˇ. 19 Jo̱ ie˜ malɨɨ˜ do Moi˜ cajmeꞌrˊ júuˆ jaléngꞌˋ dseaˋ góorˋ dseaˋ Israel jaléꞌˋ júuˆ quiʉꞌˊ ta˜ quiáꞌˉ Fidiéeˇ e ꞌnéˉ nijmitiñꞌ˜ do fɨˊ quiniˇ Fidiéeˇ; jo̱ mɨ˜ cangɨ́ˋ e caféꞌrˋ e júuˆ jo̱, jo̱baꞌ cacá̱rˋ co̱o̱ˋ sɨɨˉ e sɨlɨ́ɨngˇ e ꞌñʉ́ʉꞌ˜ ñiˊ yʉ̱́ʉ̱ˉ, jo̱ cajgiéerˉ jmɨ˜ jóꞌˋ núuˆ e nɨsɨcangꞌˆ có̱o̱ꞌ˜ jmɨɨˋ fɨˊ ni˜ lɨ˜ to̱o̱˜ júuˆ quiáꞌˉ Fidiéeˇ e cajmeꞌrˊ do, jo̱guɨ cajgiéeˉbre quiáꞌˉ lajɨɨngˋ dseaˋ do cajo̱. 20 Jo̱ mɨ˜ catóꞌˊ e jo̱, lalab cajíngꞌˉ Moi˜ casɨ́ꞌrˉ jaléngꞌˋ i̱ dseaˋ góorˋ dseaˋ Israel do: “E jmɨꞌøøngˉ la cuøˊ e tíiˊ ni˜ e júuˆ quiáꞌˉ Fidiéeˇ e cacuøꞌrˊ jneaa˜aaꞌ e dseángꞌˉ ꞌnéˉ e nijmitíˆbaaꞌ.” 21 Jo̱guɨ caꞌéeˉbɨ Moi˜ e jmɨꞌøøngˉ do cajo̱ fɨˊ dsíiˊ e ꞌnʉ́ʉˊ ꞌmɨꞌˊ güeangꞌˆ lɨ˜ jmiféngꞌˊ dseaˋ Fidiéeˇ có̱o̱ꞌ˜guɨ fɨˊ ni˜ jaléꞌˋ e jmáangˋ ta˜ e fɨˊ dsíiˊ ꞌnʉ́ʉˊ do. 22 Jo̱ lɨ́ꞌˆ laco̱ꞌ la féꞌˋ júuˆ quiʉꞌˊ ta˜ quiáꞌˉ Fidiéeˇ e cajmeꞌˊ Moi˜, e có̱o̱ꞌ˜ lají̱i̱ꞌ˜ jmɨˊbaꞌ lɨgüeangꞌˆ lɨ́ꞌˆ doñiˊ eeˋ; jo̱guɨ cajo̱ jaˋ quɨ́ꞌˉ jmɨɨ˜ niꞌíingˉ Fidiéeˇ dseeˉ song jaˋ catu̱u̱ˋ jmɨꞌøøngˉ.\nLaꞌeáangˊ e cajúngˉ Dseaˋ Jmáangˉ fɨˊ dseꞌˋ crúuˆ, jo̱baꞌ laangˉnaaꞌ jee˜ dseeˉ quíˉiiꞌ\n23 Jo̱ e ꞌnʉ́ʉˊ ꞌmɨꞌˊ güeangꞌˆ lɨ˜ jmiféngꞌˊ dseaˋ Fidiéeˇ có̱o̱ꞌ˜ jaléꞌˋ e jmáangˋ ta˜ fɨˊ dsíiˊ jo̱ lɨ́ɨˊ lafaꞌ rúmꞌˋjiʉ có̱o̱ꞌ˜ jaléꞌˋ e seaˋ fɨˊ ñifɨ́ˉ fɨˊ lɨ˜ guiing˜ Fidiéeˇ, jo̱ jaléꞌˋ e seaˋ e fɨˊ dsíiˊ ꞌnʉ́ʉˊ do lɨgüeangꞌˆ có̱o̱ꞌ˜ jmɨꞌøøngˉ jóꞌˋ núuˆ; jo̱ dsʉꞌ jaléꞌˋguɨ e seaˋ fɨˊ ñifɨ́ˉ quiáꞌˉ Fidiéeˇ dseángꞌˉ lajɨbˋ nigüeangꞌˆ, jo̱baꞌ ꞌnéˉ jmɨˊ e ꞌgøngꞌˊguɨ laco̱ꞌ jmɨ˜ jóꞌˋ núuˆ. 24 Jo̱ dsʉꞌ Fíiˋnaaꞌ Dseaˋ Jmáangˉ jaˋ caꞌírˉ fɨˊ É̱e̱ˆ Laniingˉ Güeangꞌˆ quiáꞌˉ e ꞌnʉ́ʉˊ ꞌmɨꞌˊ e cajmeꞌˊ dseaˋ jmɨgüíˋ, co̱ꞌ e ꞌnʉ́ʉˊ jo̱ lɨ́ɨˊ jí̱i̱ꞌ˜ lafaꞌ co̱o̱ˋ e li˜ e seaˋ fɨˊ ñifɨ́ˉ fɨˊ lɨ˜ Laniingˉ Güeangꞌˆ quiáꞌˉ Fidiéeˇ. Co̱ꞌ Dseaˋ Jmáangˉ dseángꞌˉ fɨˊ ñifɨ́bˉ lɨ˜ caguiéiñꞌˉ, jo̱ lana dob nɨguiiñ˜ có̱o̱ꞌ˜ Fidiéeˇ e mɨꞌrˊ dseaˋ do uii˜ quíˉiiꞌ. 25 Jo̱ laco̱o̱ˋ ji̱i̱ˋ laco̱o̱ˋ ji̱i̱ˋ jaléngꞌˋ jmidseaˋ laniingˉ quiáꞌˉ dseaˋ Israel ꞌnéˉ e dsitáaiñꞌ˜ e fɨˊ É̱e̱ˆ lɨ˜ Laniingˉ Güeangꞌˆ quiáꞌˉ e ꞌnʉ́ʉˊ ꞌmɨꞌˊ do e dsijí̱i̱ꞌr˜ jmɨ˜ jóꞌˋ núuˆ fɨˊ quiniˇ Fidiéeˇ. Jo̱ dsʉꞌ jaˋ cajméeˋ Dseaˋ Jmáangˉ laco̱ꞌguɨ cajméeˋ i̱ jmidseaˋ íˋ, co̱ꞌ co̱o̱ˋ ya̱ꞌˊbaꞌ caꞌíˉ dseaˋ do fɨˊ É̱e̱ˆ lɨ˜ nɨgüeangꞌˆguɨ fɨˊ ñifɨ́ˉ e cacuørˊ jmɨꞌøøiñˉ, jo̱ jaˋ caꞌírˉ jmiguiʉˊ ya̱ꞌˊ. 26 Co̱ꞌ faco̱ꞌ lajo̱b lɨ́ɨˊ, jo̱baꞌ jmiguiʉbˊ ya̱ꞌˊ catɨ́ˋ jóng e cajúngˉ Dseaˋ Jmáangˉ ie˜ lamɨ˜ catɨro̱o̱ˇ jmɨgüíˋ faco̱ꞌ lajo̱; dsʉꞌ lajeeˇ lana jo̱ cartɨˊ mɨ˜ niguiáˋ jmɨgüíˋ, co̱o̱ˋ néeꞌ˜baꞌ dseángꞌˉ cagüéngˉ dseaˋ do fɨˊ jmɨgüíˋ la, jo̱guɨ co̱o̱ˋ néebꞌ˜ cajo̱ e cajángꞌˋ ꞌñiaꞌrˊ e cajúiñˉ e laco̱ꞌ niꞌíingˉ conguiaˊ jaléꞌˋ dseeˉ quiáꞌˉ dseaˋ jmɨgüíˋ. 27 Jo̱ co̱ꞌ co̱o̱ˋ néeꞌ˜baꞌ e júungˉ jaléngꞌˋ dseaˋ, jo̱ mɨ˜ ningɨ́ˋ jo̱, niguilíiñˋ fɨˊ quiniˇ Fidiéeˇ e laco̱ꞌ nitɨdsiˊ íꞌˋ quiáꞌrˉ uii˜ quiáꞌˉ jaléꞌˋ e nɨcajméerˋ lajeeˇ ie˜ lamɨ˜ seengˋguɨr fɨˊ jmɨgüíˋ la, 28 jo̱ lajo̱b Fíiˋnaaꞌ Dseaˋ Jmáangˉ co̱o̱ˋ néeꞌ˜baꞌ sɨꞌíiñˆ quiáꞌˉ Tiquiáꞌrˆ Fidiéeˇ e cajángꞌˋ ꞌñiaꞌrˊ e cajúiñˉ e laco̱ꞌ conguiaˊ caꞌíiñˉ jaléꞌˋ dseeˉ quiáꞌˉ i̱ fɨ́ɨngˊ dseaˋ jmɨgüíˋ. Jo̱ mɨ˜ nijáaˊtu̱r fɨˊ jmɨgüíˋ la caléꞌˋ catú̱ˉ, joˋ nijáarˊ faꞌ e nijúungˉtu̱r uíiꞌ˜ dseeˉ quiáꞌˉ dseaˋ jmɨgüíˋ, co̱ꞌ nijáaˊbre dsʉꞌ e jaleaaiñ˜ jaléngꞌˋ dseaˋ quiáꞌrˉ i̱ nisɨjeengˇ írˋ i̱ nɨsɨtaˇ dsíiˊ e nigüéengˉtu̱r caléꞌˋ catú̱ˉ.


Verb dic'hour - Wikipedia\nEr yezhoniezh e vez implijet an termen verb dic'hour (Y.B.B.) pe verb ambersonel (saoz. impersonal verb) evit komz eus ur verb hep rener/graer gwirion ebet rak ne denn ket d'un ober, d'un darvoud pe d'ur stad kaset da-benn gant un den pe gant un dra resis, da skouer:\n"Glav a ra"\n"Noziñ a ra"\n1 Renerezh yezhadurel\n1.1 Implij brizhrenadennoù\n2 Doareoù verboù dic'hour\n3 Verboù dic'hour kv. verboù diglok\nE yezhoù 'zo, en o zouez ar yezh c'hermanek (d.s. ar saozneg, an alamaneg...), yezhoù romanek evel ar galleg hag ivez yezhoù keltiek 'zo, d.s. ar c'hembraeg, e ranker implijout ur brizhraganv gant verboù dic'hour, da skouer:\nKembraeg: Oedd hi'n bwrw erc'h ddoe (raganv "hi": benel)\nSaozneg: It snowed yesterday. (raganv "it": nepreizh)\nAlamaneg: Es schneite gestern. (raganv "es": nepreizh)\nGalleg: Il a neigé hier. (raganv "il": gourel))\nbrezhoneg: Noz eo anezhi.\nE yezhoù all avat, yezhoù amraganvel anezhe dre ret, en o zouez meur a yezh romanek (d.s. ar portugaleg, ar spagnoleg, an okitanek, an italianeg...) hag an holl yezhoù slavek hag ivez e brezhoneg, ne vez implijet raganv rener ebet ha displeget e evz ar verb en trede gour unander, da skouer:\nBrezhoneg: Erc'h a reas dec'h\nSpagnoleg: Nevó ayer\nPortugaleg: Nevou ontem\nKroateg Sniježilo je jučer\nDoareoù verboù dic'hourAozañ\nAlies e tenn ar verboù dic'hour d'an amzer a ra pe d'an amzer a red, da skouer:\n"Erc'h a ra"\n"Skorniñ a ra"\n"Abardaeziñ a ra"\nTennañ a c'hell ivez ar verboù dic'hoù d'ar bezañs, da skouer:\nBrezhoneg: "Levrioù ez eus"/"Kalz a dud a oa eno"\nSaozneg: "There are (some) books." / "There were lots of people there"\nPortugaleg: Há livros. / "Havia lá muita gente"\nVerboù dic'hour kv. verboù diglokAozañ\nDisheñvel eo ar verboù dic'hour diouzh ar verboù diglok rak tennañ a ra ar verboù dic'hour da implij ar gour yezhadurel nemetken keit ha ma tenn ar verboù diglok d'an displegadur dre vras, da lâret eo d'an amzerioù, d'an arvezioù ha/pe d'ar gourioù.\nAdtapet diwar « https://br.wikipedia.org/w/index.php?title=Verb_dic%27hour&oldid=1850043 »\nKemm diwezhañ d'an 3 Her 2019 da 09:00\nKemmoù diwezhañ degaset d'ar bajenn-mañ d'an 3 Her 2019, da 09:00.


Pajenn:Marigo - Buez ar Saent.djvu/413 - Wikimammenn\nPajenn:Marigo - Buez ar Saent.djvu/413\n18 viz Even.\nSant Marc ha Sant Marcellien.\nma ouent condaunet da vervel. Ar setanç-ze a roas quement a joa d’an daou vreur santel evel ma roas a dristidiguez d’o c’herent. Ar re-mâ affliget bras, en em strincas da dreit ar Barner, oc’h e supplia da ziferi ur maread-amser execution ar setanç, en ur brometi e teuzent d’o alya ha d’o obligea da renonç d’ar feiz ; ar barner a accordas dezo tregont devez.\nEpad an oll amser o zad hac o mam gant o friedou a zeue bemdez d’o c’haout evit o alya da adori doueou an ampalaer : gueich e teuent unan-a-unan, gueich e teuent oll assambles : gouela a reent hac hirvoudi, en ur lavaret dezo quement a oa capabl da deneraat ar galon an insansipla. O mignounet a ree quement-all eus o c’hostez, hac oll ez oant a-unan ; evit essaat o zrec’hi. Biscoas coumbat ne oue rustoc’h da souten : ha tregont devez a oa hir evit souten quen-alies a coumbat bemdez. An daou sant a chomas cousgoude victorius, dre ar sicour eus ar c’hraç, ha dre voyen an avisou mad a roe dezo an officer santel Sebastien, pehini a zeue bemdez d’o guelet, evit o c’houraichi hac o c’hreaat er feiz.\nGoude beza bet ar gonsolation da velet o zad hac o mam gant o oll famill convertisset d’ar feiz ha da Zoue, e ouent staguet o daou ous ur peul, dre urz an Tirant, ha treuzet a dauliou lanç, er bloaz 286.\nTad ar Sænt-mâ, o mam hac o mignounet o incitas da adori an doueou faus, mæs caër o devoue o foursu, reus e ober a resont gant ur gourraich ferm ha constant. Peguement a dud sioas, a zeu da zraissa o c’houstianç, ha da verza o ene dre ur respet maleürus dre ur complesanç milliguet, gant aoun da zispligeout da ur Mstær, da ur mignoun, pe d’ho c’herent !\nUr C’hristen, ma goulenner digantan un dra bennâc control da Lesen Doue, na dle en occasionou-ze aznaout na câr na mignoun, na tad, na mam ; neuse eo e tle disquez da Zoue e fidelite, e oboissanç, hac ar garantez en deus evintàn.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/413&oldid=134536 »


Bez' e c'haller lavaret ez eo ar sevenadur ur frammad emzalc'hioù, meizadoù ha komprenusted trivliadel a zo boutin d'un strollad bras pe vrasoc'h a dud, a vez desket dre zarempredoù diabarzh ha treuzkaset a rumm da rumm. Dre ar frammad-se ez anavezer izili ur sevenadur hag en o diforc'her diouzh ur strollad all a dud.  Kemplesoc'h eo an traoù avat, evel ma vo displeget pelloc'h amañ.\nEn XXvet kantved e teuas ar sevenadur da vezañ unan eus meizadoù pennañ an denoniezh ; spisaet ha ledanaet war an dro e voe ster ar ger — "sevenadurel" e vije kement emzalc'h hag oberenn denel na vije ket hêroniel,  alese daou dermenadur all :\nmeizad ar sevenadur en xixvet kantved\no klask termeniñ ar sevenadur\nar sevenadur hervez ar skiantoù pervezh\nsevenadur ha kevredigezh\nar c'hemmoù sevenadurel\ntreuzkas ar sevenadur\nskignañ ar sevenadur


41. Staj fin miz Eost 2012\n... koantiz pe louzoù. Ur vicher dibar e Breizh eo bet, krouet diwarni ur mod da vevañ ken dibar all. E mirdi Plougerne e vo kavet displegadennoù e-leizh war an doare da labourat gwechall hag a-vremañ ; graet ...\n42. SKOL-HAÑV 2013\n... : Eus ar Sul 14 a viz Gouere da noz betek ar Sadorn 20, goude pred kreisteiz. E-pad an div sizhun-mañ e vo degemeret ar vugale 6 - 14 vloaz gant o zud. Graet e vo war o zro gant ur skipailh buhezourien ...\n43. Degemer ar vugale\n... amañ evit gouzout muioc'h) Degemeret e vez ar vugale adalek 6 bloaz betek 14 bloaz. Hervez an niver e vo graet daou pe dri rummad ; heñchet e vo ar vugale gant buhezourien stummet ha kinniget e vo ...\n44. Xavier de Langlais\n... Vrezhonegerion” hervez an disklêriadur ofisiel bet graet e 1952, ha neket “ar Vrezhonegerien”, ar pezh a ziskouez splann pouez Langleiz hag ar reizhskrivadur unvan kaset war-raok gantañ.) « War-dro pemzek ...\n45. pennad da lakaat er pennad istor\n... a dud ne oa ket boas o skouarn da glevet brezhoneg komzet war ar maezioù ken, ez eus bet kinniget d'ar stajidi mont da gomz gant tud ar c'hornad. Setu e berr gomzoù emdroadur al labour graet gant KEAV ...\n46. Buhez a-stroll ha dudi\n... pezh o deus graet. - pa vezer ouzh taol, dirak pep a vanne, e-pad un ehan pe ur veilhadeg e tavarn ar c'hamp, (ur seurt oaled aozet ganeomp e-pad an div pe deir sizhun ma pad ar staj), pe c'hoazh er ...\n47. Kentelioù yezh dre liveoù\n... ha div all e deroù an endervezh gant un troc'h un hanter eur etreze. Sachañ a reomp evezh ar stajidi war kement-mañ : al live kentañ a zo graet evit ar re a zo ganto diazezoù ar c'hentañ derez da vihanañ, ...\n48. pennad da lakaat barzh ar pennad istor 2\n... mont da gomz gant tud ar c'hornad. Setu e berr gomzoù emdroadur al labour graet gant KEAV a-hed ar bloavezhioù. Klask a ra KEAV chom an tostan ma c'hall ouzh goulennoù ar stajidi. ...\n49. KEAV a-dreuz an amzer\n... e oa dreist-holl abalamour ne oa ket aezet an traoù evit an emsaverion vrezhon. Goude an eil brezel-bed e chome strobet pep stourm gant heuliadoù ar c’hemmesk drastus oa bet graet etre pep emsaver hag ...\n50. Petra 'vez graet e KEAV ?\nKamp hañv KEAV a vez aozet bep bloaz abaoe 1948. Kinniget e vez doareoù dibar da zeskiñ ar yezh dindan meur a stumm ur prantad stummadur evit ar re a fell dezhe gwellaat o mestroni war ar yezh; un ...\n51. 12. Hag ar boued, penaos e vez graet ? Gallout a reer goulenn boued ispisial ?\n(Diwar-benn ar staj)\nEn ur self e vez servijet ar predoù evel ma vez graet a-hed ar bloaz. War al lec’h e vez fardet ar boued gant ur c'heginer a-vicher. Goulenn predoù vejetarian a c’haller ober, met dav e vo deoc'h lakaat ...\n52. 2. Daoust hag-eñ eo uhel a-walc’h ma live evit gallet bezañ e kamp KEAV ?\n... zo just a-walc’h sikour ar stajidi da gaozeal brezhoneg) met bezañ desket trawalc’h a draoù evit, a-drugarez d’ar staj, gallet en em lakat da gomz. En ur mod all, ma ho peus graet nemet ur bloavezh kentelioù-noz, ...\n53. 4. Pegement e koust ar staj ?\n... vod (sellit ouzh ar rubrikenn « Petra vo graet gant KEAv e-pad ar staj ? » war al lec'hienn). Rankout a rit paeañ an hanter pa’n em enskrivit evit ar staj, an hanter all a baeoc’h pa voc’h e Kastellin, ...\n54. 5. Daoust hag eñ e vez skoazelloù arc'hant ?\n... Graet vez un distaol d'an danvez kelennerien, d'ar gelennerien pe d’ar skolaerien ha d'an Atsemoù. Skivit deomp hag e vo kaset deoc'h ar paperioù a ranker da leuniañ. ...\n55. 7. Klevet em eus e vez degemeret bugale e staj KEAV, daoust hag-eñ eo gwir ?\nBep bloaz e teu bugale da GEAV hag a-viskoazh ez eo bet a-bouez kaout bugale er staj, ur plas brav a vez graet dezhe eta. Gant o zud e rankont bezañ avat. Ne zegemeromp ket ar vugale a zo o-unan hep o ...\n56. Abaoe pegoulz e vez aozet ar staj stummañ gant KEAV ?\n(Diwar-benn an devezh-studi)\nEr penn kentañ e raemp daou zevezh-stummañ, ar sadornvezh hag ar sulvezh. Er bloavezh 1985 e oa bet graet evit ar wech kentañ ha goude e veze graet bep bloaz nemet e-pad ma veze labouret da sevel Geriadur ...\n57. Pelec'h e vezomp degemeret ?\n... Un degemer mat a vez graet deomp. Ur pred a vez fardet deomp er greizenn da greisteiz, priz ar pred a zo e-barzh priz an devezh-studi. ...\n58. Penaos e vez savet ar program ? Penaos e vez dibabet ar brezegennourien ?\n... danvez ha dibab ar brezegennourien a zo evel an daou du eus ar memes pezh… A-wechoù hon eus c’hoant da selaou displegadennoù war ur poent yezh resis abalamour d’ur goulenn bennak a vije bet graet ouzhomp ...\n59. Perak e vez aozet un devezh-studi gant KEAV ?\n... bet laket splann e Yezhadur Bras Kervella zoken… Ha d’an eil, ezhomm ha c’hoant a oa d’anaout a-bep seurt pedagogiezh… Setu, a-ziwar ar soñj-se ez eus bet aozet devezhioù stummañ KEAV a vez graet devezh-studi ...


Hoc'h abadennoù evit Bro Alre Gouel Bemdez 2017 - Ti Douar Alre\n19 Mezheven 2017\nHoc'h abadennoù evit Bro Alre Gouel Bemdez 2017\nDa geñver festival Bro Alre Gouel Bemdez - a vo dalc'het etre ar 7 a viz Gouel-Mikael hag an 19 a viz Kala-Gouiañv 2017 - en deus Ti Douar Alre lakaet e plas ur servij enlinenn nevez. Hag emañ ho kevredigezh peotramant an aozadur a labourit ennañ ezel a dTi Douar Alre ? Ha raktreset ho peus abadennoù a vo kaset e-pad ar festival ? Bez e c'hellit o enrolliñ dija, evit kement-mañ, kit àr ar bajenn-mañ savet a-fetepañs. Na zisoñjit ket er gober e galleg ivez, rak en div yezh e vo embannet ho kemennadenn e-barzh roll an abadennoù (klikit amañ).\nEsperañs hon eus e kavoc'h talvoudus ar servij nevez-mañ.\nEvit gouiet hiroc'h, na zoujit ket a vonet e darempred geneomp dre bostel (degemer@tidouaralre.com) pe dre bellgomz d'ar 02 97 78 41 40.


Kemper. Circonova : ur 7vet gouel plijadurus – actu.fr\nPublié le 25 Jan 18 à 9:27\nFall Fell Fallen #S a vo da zizoloiñ d’ar Sadorn 27 a viz Genver. (©Philippe Laurençon)\nTroet gant Maela Illy diwar Adèle Le Berre\nPemzek kompagnunezh vedel hag etrevroadel a gemero perzh er Festival Circonova, etre ar 26 a viz Genver hag an 23 a viz C’hwevrer, e Kemper. Teir abadenn digoust a vo aozet d’ar Sadorn 27 a viz Genver.\nUr volz e koad treuzet gant un orjalenn vetalek. Ar paramant fentus-mañ a zo bet ijinet gant Jonathan Guichard. An arzour a bourmen war an orjalenn, a goll e gempouez, a gav anezhañ adarre, a vrañsigell betek re. « Efedusted an arzour a zo dibar. Met an abadenn a zo dedennus-tre ivez evit al labour war ar son hag evit an darempred gant an arvesterien », a zispleg Vincent Léandri, rener C’hoariva Kerne, aozer Circonova.\nEfedusted ha fent\n3 D a zo unan eus an teir abadenn digoust kinniget d’ar Sadorn 27 a viz Genver, evit digoridigezh ar festival sirk. Leurennet e vez gant Hede daou arzour eus Bro-Finland : ur jangler hag ur ganerez-muzisianez. Gant mignoniezh ha skañvder e kemer plijadur an daouad gant bolotennoù heliom, podoù bleunioù… Fall fell Fallen #S a zo un daouad ivez : un orjalvaleer hag ur soner ijiner hag a grou a-ziwar bitrakoù a bep seurt.\nAn teir abadenn a ziskouez splann spered ar sirk nevez hag hini Circonova : bedoù dibar, krouidigezh, fent. « Ar sirk a zo unan eus an arzoù aesañ evit an holl », a gendalc’h Vicent Léandri. Circonova a gav a-bouez diskouez liesseurted arzoù ar sirk. Pemzek kompagnunezh (en o zouez pemp eus Bro-Aostralia, Breizh-Veur, Bro-Finland, Bro-Gebek ha Tchekia) a gemero perzh er seizhvet gouel.\nTud Bro-Aostralia eus kompagnunezh Circa (Beyond) a zo gwir arzourien. D’ar 26 ha 27 a viz Genver, war leurenn C’hoariva Kerne, e vo c’hoariet gant ar c’hempouez hag ar varzhoniezh gant ar seizh ouesker. Un nebeud devezhioù goude eo klok dija abadenn ar strollad eus Bro-Gebek, Machine de cirque ! Raktres. PDF a rankfe plijout d’an arvesterien niverus ivez, d’ar 6 ha 7 a viz C’hwevrer. « Evit ur wech ne vo ket gwelet ur paotr kreñv o tougen ur plac’h skañv, met 17 maouez oc’h ober troioù-ouesk ! », eme Vincent Léandri, laouen.\nEvit an trede gwech e vo kemeret perzh gant Pluguen er Circonova. Ar gumun vihan a zegemero ar gompagnunezh vreizhat Le P’tit cirk, d’ar 7, 8 ha 9 a viz C’hwevrer dindan un deltenn vras (tommet). Ar pemp ouesker a c’hoario an dodoed, al laboused aet da get eus Enezenn Maoris. Nijellat a raint ha cheñch dorn e-pad an abadenn.\nOuzhpenn an abadennoù ofisiel e yelo un nebeud arzourien eus Circonova e skolioù Kemper. An arvesterien a c’hello kemer kentelioùigoù sirk a-drugarez da skol ar sirk Balles à fond, e-pad eil dibenn-sizhun an abadennoù digoust, d’an 10 a viz C’hwevrer.\nAn arvesterien a vo, ur wech ouzhpenn, souezhet gant krouidigezh an arzourien. Da skouer gant kompagnunezh Didier Théron hag e bevar bibendum roz fluo o tañsal un dañs milimetret. Pe c’hoazh ar pemp arzour oc’h ober o abadenn… gant karrigelloù ar gourmarc’hadoù !\nTitouroù. D’ar Sadorn 27 a viz Genver. Fall fell fallen #S da 2e30 ha 5e15 e sal ar sportoù al Lise Brizeux, e Kemper. Hede da 3e30 ha 6e15 er sal Jules Noël (Ujap). 3D da 4e15 ha 5e30 er sal Jules Noël (Ujap). Digoust. Titouroù : www.theatre-cornouaille.fr


Doare distagañ - Wikipedia\nEr yezhoniezh e vez implijet an termen doare distagañ (saoz.: manner of articulation) war dachenn ar fonetik hag ar fonologiezh evit komz eus an doareoù disheñvel zo da broduiñ ur gensonenn hervez fonetik an distagañ.\nSetu roll ar an doareoù distagañ pennañ:\nLeusket vez da dremen an aer dre ar fri hepken, dre serriñ ar genoù, d.s. /m/, /n/\nMont war gresk er genoù a ra gwask an aer o tont eus ar skevent pa vez stanket anezhañ penn-da-benn dre dostaat betek serriñ elfenn fonadur evel an dent hag ur weuz, an diweuz, kein an teod hag ar staon, d.s. /p/, /b/. Bez' e c'hellont bezañ tarzhus pe get, hervez an doare da leuskel nerzh ar gwask da vont kuit, pe d'un taol (kensonenn darzh) pe tamm-ha-tamm (kensonenn didarzh)\nTostaet e vez div elfenn fonadur an eil diouzh eben hep o serriñ penn-da-benn evit leuskel an aer da dremen etreze. Damharzet e vez memestra red an aer en ur dremen, setu ma ra trouz hag e sav ur sonenn diwarnañ, d.s. /f/, /s/.\nKregiñ a reont evel kensonennoù dre serriñ ha mont war-lerc'h evel kensonennoù dre c'hwezhañ, d.s. /tS/, /dZ/.\nDamserret e vez an organoù fonadur met nebeutoc'h c'hoazh evit gant ar c'hensonennoù dre c'hwezh. N'eus tamm frotadur evbet neuze rak ne vez ket harzet red an aer, d.s. /w/, /r/. Dre ma n'eus tamm frotadur ebet gant red an aer e vez graet hantervogalennoù ha hantergensonennoù anezhe.\nKensonennoù dre dostaat ispisial eo ar re-mañ. Graet e vezont dre tostaat kostezennoù an teod ouzh mogerioù ar genoù, d.s. /l/\nSkoet pe lopet e vez ur wezh dre serriñ ha digeriñ diouzhtu war-lerc'h red an aer o tont eus ar skevent.\nN'eo ket ur wech met meur a wech e vez skoet buan-ha-buan, ds. er spagnoleg 'carro'.\nKensonennoù stokus ispisial eo ar re-mañ. Gante e vez produet kresk gwask and aer hag an tarzh kreñv a deu war-lerc'h e-barzh ar genoù dre serriñ an hogedenn ha n'eo ket gant al lien-kig evel boaz. Kavet e vez seurt sonennoù e yezhoù evel an amhareg.\nKensonennoù stokus ispisial eo ar re-mañ ivez. Kaset e vez an aer da redek en tu gin dre lakaat an hogedenn da vont war izelaat. Kavet e vez seurt sonennoù e meur a yezh en Afrika.\nonennoù ispisial eo ar re-mañ kavet dreist-holl er yezhoù Khoi-San e Su Afrika. Kavet e vezont ivez e yezhoù afrikanat all evel ar zouloueg pe ar xhosaeg dre al levezon gant ar yezhoù-se. Damheñvel eo ouzh an trouz a reer evit lakaat ar c'hezeg da vont war-raok.\nAdtapet diwar « https://br.wikipedia.org/w/index.php?title=Doare_distagañ&oldid=1828447 »\nKemmoù diwezhañ degaset d'ar bajenn-mañ d'an 12 C'hwe 2019, da 16:04.


Pajenn:Morvan - Buez ar Zent, 1894.djvu/372 - Wikimammenn\nPajenn:Morvan - Buez ar Zent, 1894.djvu/372\npetra c’hounezer oc’h ober brezel da vikel Jezuz-Krist var ann douar.\nAr zant-ma a ioa mab da eur c’halvez euz a vourg Soano enn Toskaan, hag a zo unan euz ar brasa pabed e deuz bet ann iliz. Hildebrand oa he hano, ha setu ama petra gounter divar he benn d’ar mare ma’z oa c’hoaz bihanik. Eunn devez m’edo he dad o labourat gant ann daladur, hen a ioa o c’hoari gant ar skolpachou. Hogen, petra bennag ne anaie c’hoaz lizerenn ebed, ar paotrik a renkaz ar skolpachou-ze enn eunn\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/372&oldid=137573 »


Egorlestr - Wikipedia\nGwel arzour eus an egorlestr Phoenix o touarañ war ar Blanedenn Meurzh\nUn egorlestr zo un ijinenn implijet da vont en egor.\nE-doug un nij en egor ez a un egorlestr en egor ha distreiñ a ra d'an Douar. E-pad un nijadenn e kelc'htro e heuilh un egorlestr ur c'helc'htro serr en-dro d'ur c'horf planedennel. An egorlistri a c'hall kas tud zo e-bourzh e-giz pare al lestr pe evel beajourien. An egorlistri implijet da-geñver ur gefridi robotek en egor avat a labour en un doare emren pe zo pellurzhiet. Hiziv an deiz, an egorlistri robotek a guita trowardroioù ar planedennoù zo sonterezioù egor hag an egorlistri robotek a chom e kelc'htro en-dro d'ar planedennoù zo loarelloù. An egorlistri savet evit ar beajoù etre ar stered zo ur meiziad damkaniezh hepken betek-henn.\nImplijet e vez an egorlistri evit meur a dra, en o zouez ar c'hehentiñ, arsellerezh an Douar, an hinouriezh, ar merdeerezh, dizoleiñ ezplanedennoù, hag an touristerezh en egor. An egorlistri faltaziek hag ar beajoù en egor zo dodennoù implijet stank en oberennoù skiant-faltazi.\nMaketenn Ariane V\nNASA: kefridioù egorlistri en egor\nDeroù istor an egorlistri\nMirdi etrebroadel an nij en egor\nAdtapet diwar « https://br.wikipedia.org/w/index.php?title=Egorlestr&oldid=1635925 »\nKemmoù diwezhañ degaset d'ar bajenn-mañ d'an 13 Ebr 2015, da 23:13.


Poltred Roman Filipov\nRoman Nikolayevich Filipov (rusianeg: Рома́н Никола́евич Фили́пов), ganet d'an 13 a viz Eost 1984 ha marvet d'an 3 a viz C'hwevrer 2018, a oa un nijour milourel rusian en em lazhas goude bezañ bet gloazet ur wech tizhet ha pilet e garr-nij Su-25SM gant ur misil tennet gant islamourien e Proviñs Idlib, e Siria d'an 3 a viz C'hwevrer 2018. Filipov a zo bet enoret gant medalenn harozed Kengevread Rusia.\nFilipov a oa deuet a-benn da lammañ eus ar c'harr-nij. Ur wech war an douar e oa bet o talañ ouzh milisianed. N'en devoa nemet ur bistolenn Stechkin evit en em zifenn. Komz a rae ouzh ar radio e-pad an tennoù. Embannet en doa bezañ bet lazhet daou islamour. Ur wech tizhet don e oa emdarzhet gant ur c'hreunadenn. E c'herioù diwezhañ hervez filmig ar milisianed a oa bet "Se 'zo evit hor baotred".\nD'an 23 a viz Meurzh 2018, lid enoriñ Roman Filipov\nFilipov a oa dimezet hag en devoa ur verc'h.\nAdtapet diwar « https://br.wikipedia.org/w/index.php?title=Roman_Filipov&oldid=1866160 »\nKemmoù diwezhañ degaset d'ar bajenn-mañ d'an 20 C'hwe 2020, da 14:10.


E BREZHONEG | Digreskiñ al lastez en ur mod simpl ha fentus\nMardi 5 mars 2019 à 18:16 -\nFar Waste Objectif Zéro Déchet, setu anv pajennoù Facebook, Instagram ha chadenn YouTube Claire Cariou. Ar gelennerez yaouank a Waien a zo 'n em droet bloaz 'zo war zu digreskiñ al lastez. Gant he c'hamera ez a davet tud o tispakañ deiz kevrinoù 'vit produiñ an nebeutañ posubl a zilec'hioù.\nProduiñ lastez ebet pe produiñ an nebeutañ posubl a zilec'hioù, aze 'mañ ar pal - Far Waste objectif zéro déchet\nProdu da walc'hiñ an ti, pe da implij er sal-dour, gant nebeut a dra e c'heller kregiñ da broduiñ nebeutoc'h a lastez. "Tu 'zo fardañ toaz-dent en un doare simpl-tre" eme Claire. O fardañ ar produioù e ouier resis 'pezh 'zo 'barzh, ha peurliesañ e vezont yac'hoc'h 'vit ar yerc'hed. Un doare eo ivez da zoujañ gwelloc'h deus an endro.\nBoestoù e-plas seier plastik\nAn tri c'hard deus an danvez a bren Claire a zeu deus ar marc'had. Mont a ra hi gant he faner ha nac'hañ a ra ar seier plastik a vez roet gant ar goñversanted. "Goulenn a ran diganto lakaat al legumaj war-eeun em faner ha n'eus kudenn ebet". Ar peurrest a za da brenañ e stumm a-drak, oc'h implij en-dro seier paper pe boestoù gwer degaset ganti er stalioù.\nBloaz 'zo eo kroget Claire da zigreskiñ he c'hementad a lastez - Far Waste objectif zéro déchet\nPaouez gant ar boued adaozet\nDivizet he deus Claire keginañ muioc'h, dre se e tigresk he c'hementad a lastez hag a bakadurezh. "Ne brenan ket gwipid ken" emezi, "fardañ a ran anezho".\nDigresket he deus Claire he c'hementad a lastez a eizh kwech\n"Arabat 'n em rediañ e mod strizh evit mont gant ar zero waste" eme Claire. Hi a zigresk he lastez 'vel ma vefe o c'hoari. Un trec'h eo eviti pa zeu a-benn d'en em zizober deus pakadurezh ha na servij ket. Deskiñ o vont dousig Dre videoioù Claire ha Far Waste Objectif Zéro Déchet e kaver kuzulioù liesseurt. Atalieroù a vez kinniget ingal ivez.\nA-benn disul e kinnigo Claire un atalier e Gwaien evit digreskiñ e lastez er gegin, en-dro d'ar skaotaj ha d'al listri. Desket 'vo fardañ tawashi, da implij e-plas ar spouennoù.\nFacebook : Far Waste - objectif zéro déchet\nInstagram : farwaste_zd\nYouTube : Far Waste\nSelaouit Claire :\nClaire, plac'h ar zero lastez\n"An avaloù 'zo abretoc'h ar bloaz-mañ, poent frikañ anezho !"


Buhez ar Zent. pages 560, 561, 562. Encyclopédie Marikavel.\npages 560, 561, 562\nSant Smaragdus hag o unan-warn-ugent kompagnon\nEn blaveziou divezan an trede kantved, war-dro 286, an impalaer Dioklesian en devoa rannet e stadou gant Maximian, eun den kri, mar zo bet unan, ha roët d'ezan, evit lod, tu ar c'huz-heol. Heman a lakas en e benn sevel en Rom eun ti evit en em walc'hi, ha n'en dije ket e bar dre ar bed, ha rei d'ezan hano Dioklesian (l), e vadoberour. D'ar mare-ze, ha dre urz Maximian, ar brezel a oa en e wasan eneb ar gristenien. Ar re-man, seul vras e veze ar poaniou o dije da c'houzanv, seul laouen e vezent. An impalaer a gounnare o welet an dra-ze, hag e sonjas ober d'eze gwasoc'h c'hoaz, o lazan aneze dre hirnez. Servijerien ar gwir Doue a oe kondaonet da labourat evel galeouaerien, evit darbar masonerien ar palez neve.\nNeuze e oe gwelet kristenien a bep oad hag a bep renk o tougen mein war o diskoa, pe staget ouz kirri evel loened, ha kaset a dôliou skourje, o charre trêz ha ra. Hed an de pen-da-ben, e renkent labourat dindan an heol bero, ha diouz an noz e vezent dastumet en toullou hudur ha tenval dindan an douar. N'o devoa ket hanter-voed da zibri, ha c'hoaz, peseurt bevanz ! Restajou ar re-all. Joa oa gante, koulskoude, gouzanv ar poaniou-ze, rak evit Doue hen grênt. O breudeur kristenien a c'hoantae o frealzi herve o galloud, hag en o zouez Syriakus, Largus ha Smaragdus. Dre guz, e teuent en noz d'o c'haout en o frizon hag e rannent etreze an aluzennou roët gant eur c'hristen pinvidik, Thrazon. O vezan klevet gant pebez aked ha gant pebez kalon vat e rênt o c'hefridi, ar pab sant Marsellin a roas da Zyriakus ha da Largus an urz a avieler.\nMes Jezuz-Krist a roas d'eze eur c'hras kaeroc'h, en eur rei lod d'eze en e Basion e-unan. Diskuilhet ha tapet oc'h ober o labour a drugare, e oent kondaonet d'ober ar memes labouriou gant ar re a c'hoantaent sikour. O klevet ar varnedigez-ze, e stagjont da ganan kantik an anaoudegez vat hag al levenez. N'hallent mui rei skoazel d'o breudeur dre aluzennou; breman e nerzfont aneze dre o c'homzou hag o skoueriou. Al laouenedigez war o zâl, e tougent mein, e charreent trêz, e rent al labouriou poaniusan, hag e kavent c'hoaz an tu da zont da zikour ar re a welent o plegan dindan ar zamm.\nEun devez, unan eus ar re gosan en o zouez, Saturnin, a gouezas dindan e vec'h. Syriakus hag e vignoned hen zavas hag hen dougas gant respet en eul lec'h distro. An impalaer Maximian hen c'hlevas. Espern a reas Syriakus hag e zaou vignon; — mat oant c'hoaz da labourat; — mes o welet ne oa mui Saturnin hag eur c'hristen-all, Sisinnius, mat da netra, koz ha fall evel ma oant, e reas o zeuler er prizon. Arôk pell, an daou-man a oe galvet dirak al lezvarn. N'o devoa nemet eur respont : « N'hon deus biskoaz c'hoantaet netra gwelloc'h eget mervel evit rei testeni d'Hon Zalver Jezuz-Krist eus hon fe ! » Stlejet war ar marc'h-koat, o izili brevet a dôliou baz, o dent torret, o c'hostou devet, ne ouient lavaret nemet eur gomz : « Gloar d'ec'h-c'houi, Otrou Jezuz, da vezan grêt d'imp an enor da vezan ho testou. » Ar joa a bare war o zâl a verke skler e oa Doue e-unan ouz o c'hennerzi. Ouz o gwelet, ar grefier, Apronianus, a deuas d'en em gonvertisan; daou eus ar zoudarded, Papias ha Maurus, a zisklerias : «N'eus ken Doue gwirion nemet Doue Sisinnius ha Saturnin.» Ar barner, en kounnar, a lakas troc'han o fenn d'an daou verzer kalonek. O c'horfou a oe dasturnet gant ar beleg Yan ha sebeliet en douar Thrazon, war hent Salaria. An daou zoudard, barnet d'o zro evel kristenien, a oe lazet a dôliou skourje plom; Apronianus a oe dibennet. O c'horfou, lezet war ar plas, a oe sebeliet gant respet gant ar beleg Yan.\nMaximian ne oa ket c'hoaz skuiz o lazan. N'en devoa ket ankouaet an avieler Syriakus hag e zaou gonsort. O f'rosez d'eze o zri ha da unan-warn-ugent-all ne zaleas ket da vezan grêt. Digaset a oent dirak Karpazius, eil prefed. Ar wech kentan ma oent galvet dirakan, unan eus ar gristenien, Crescentianus, a varvas epad ma oad ouz e vourrevi. E gorf, tôlet war ar ru, a oe beziet gant ar beleg Yan, en bered Priskilla, d'ar 24 a viz du 304.\nD'an deveziou kentan eus ar bla 305, e oe galvet ar re-all dirak al lez-varn. Ar barner a reas skuilh peg bero war benn Syriak ha dizaëlan e izili war ar marc'h-koat. Poan gollet ! Pa oe kontet da Vaximian ar pez a c'hoarveze, heman a roas urz d'o dibennan holl. O merzerenti a c'hoarvezas d'ar 16 a viz meurz 305, war hent Salaria, en liorzou Sallust. O c'horfou a oe sebeliet, eur pennad, demdost d'al lec'h ma oent bet merzeriet. Divezatoc'h, eur wreg kristen, Lusiana, a reas o digas gant enor en he douarou, war hent Osti, war-dro eul leo hanter diouz Rom. Al lec'h-ze a zo bet hanvet a-c'houde bered Syriakus.\nIneou an dud just a zo en dorn Doue, ha ne vefont ket gwasket gant anken ar maro. Da welet, e larvafed e vijent maro, ha koulskoudc emaent eu peuc'h. O foan zo bel berr; o gopr a vezo bras.\n(1) Les Thermes de Diocléticn. — An dismantrou aneze a weler c'hoaz hirie en Rom.


Pajenn:Morvan - Kenteliou hag istoriou a skuer vad evit ar Vretoned, 1889.djvu/248 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/248\nAn trede a vis genver 1597, var dachen Meaco, e tliet troc’ha ho fri hag ho diouscouarn d’ar verzerien. Ar gouarner ne voa ket eun den criz, ha ne lakeas troc’ha dezho nemet eur pennad euz ho scouarn gleiz. Evelse goloet a c’hoad, e vouent laket e kirri, ha casset a gær da gær bete Nangazaki, eleac’h ma tlient beza staget oc’h ar groas. C’hoant a ioa, oc’h ho c’has evelse da ziskuez, da ober aoun d’ar gristenien ; hogen ar c’hontrol a c’hoarvezas. Ar guel zoken euz an tri bugel a lakea beteg ar baianet da gaout truez outho, ha meur a hini en em rentas christenien. Daou gristen, hag a zigase d’ur\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/248&oldid=162296 »\nKemmoù diwezhañ degaset d'ar bajenn-mañ d'an 15 Mae 2020, da 18:02.


(Adkaset eus Domitian)\nDelwenn Domitianus e Mirdi al Louvre, Pariz\nTitus Flavius Domitianus, anvet ivez Domitian, a oa impalaer roman eus 81 da 96. Ganet e oa e Roma e 51 ha marvet eno e 96. Eil mab Vespasian e oa, breur da Ditus, hag impalaer e voe war o lerc'h. Lazhet e voe gant unan eus e frankidi.\nKlask a reas Domitian kreñvaat galloud diharz an impalaerien roman dre lakaat dindan gazel-ge an noblañsoù ne felle ket dezho plegañ hag a save iriennoù a bep seurt. Heskinañ a reas Domitian pep hini eus e enebourien, lenneien, istorourien (Epiktet, Dio ar C'hrusostomos) hag ar gristenien. Ar re gentañ a voe forbannet ha lod eus ar gristenien a voe kondaonet d'ar marv (heskinadur Domitian).\n(79 - 81) Domitianus\n(81 - 96) War e lerc'h :\nAdtapet diwar « https://br.wikipedia.org/w/index.php?title=Domitianus&oldid=1871597 »


Kaozeal:ti- - Wikeriadur\nAn hini a skarzh danvez ar pennad a zo pedet da zisplegañ abegoù e zrailh, ma c'hall. Bianchi-Bihan (kaozeal) 14 Meu 2018 da 10:17 (UTC)\nPoell diboell ar skarzher[kemmañ]\nAn hini a glask skarzh ar pennad ti- hep reiñ arguzenn ebet er bajenn-mañ a lavar e galleg, pa n'eo ket gouest da skrivañ brezhoneg, n'en deus ket kavet ar ger e geriadurioù. Ma vefe un tamm poell en e benn e welfe ivez n'en deus ket kavet ar gerioù-mañ e geriadur ebet, hag e rankfe, ipso facto, skarzhañ an holl bennadoù-se. Ha gouest e vefe da zisplegaén perak? https://br.wiktionary.org/w/index.php?title=ti-&oldid=262389 Bianchi-Bihan (kaozeal) 15 Meu 2018 da 09:42 (UTC)\nPa n'anavezer ket ur rakger, e c'haller deskiñ. Azenerezh e pep lec'h : https://br.wiktionary.org/w/index.php?title=ti-&type=revision&diff=262546&oldid=262544 16 Meu 2018 da 10:00 (UTC)\nTennañ a ra ar pennad hep kaozeal, kontrol d'ar reolennoù er wikipedia. da c'hortoz da arguzennoù n'eus ket da zistruj ar pennad Bianchi-Bihan (kaozeal) 16 Meu 2018 da 15:46 (UTC)\n"N'eus ket eus ar rakger-se e brezhoneg", emezañ[kemmañ]\nN'emaon ket en sell da gendrec'hiñ ar pennoù aheurtet, ha dallet ouzhpenn gant ar gasoni evel ma tiskouezont bezañ, ha gant ar blijadur da zrailhañ ma labour ouzhpenn, met displegañ ma savboent a garfen d'ar speredoù divouch a dremeno dre amañ un deiz, hag a oarfe estreget perokediñ. Pa seller a-dost, goude ma ne vefe nemet gant daoulagad damzigor, hag ur spered heñvel, e weler ne vez ket kont gant ar rakgerioù evel gant penngredennoù an iliz katolik. Ral eo ar rolloù rakgerioù a c'hallfed krediñ int klok. Lakaomp daou eus ar re hirañ, hini Geriadur Vallée ha hini Yezhadur Kervella: peuzheñvel int, met lod a vank en eil hag egile. N'eo ket souezh. E Yezhadur kervella e lenner :\nOuzhpenn ar rakgerioù gwirion ez eus bet roet ... gerioù all (anvioù-gwan, adverboù) implijet evel rakgerioù. Ankouaet menegiñ anvioù-kadarn.\nEvit ar rakgerioù na gaver ket amañ, gwelout er geriadur bras...\nUr sell neuze er Geriadur Bras, hini Vallée:\nOn a joint aux préfixes proprement dits quelques composés anciens (anat eo ne gavor ket en e c'heriadur ar rakgerioù bet implijet war-lerc'h e amzer) dans lesquels le terme déterminant ... joue le rôle de préfixe. Nag a furnezh, e-skoaz e pennoù zo.\nVallée a laka an holl draoù -se er memes sac'h, préfixes int holl, goude ma n'int ket holl peurheñvel a orin. Ne laran netra ouzhpenn. A! ar rakger ti? nann, n'emañ nag e roll Vallée nag en hini Kervella, moarvat peogwir e servij muioc'h evel lostger eget evel rakger. Ne viro ket ar speredoù sklêrijennet d'en degemer e-touez ar rakgerioù evit keloù-se. Peurvuiañ eo gant speredoù sklêrijennet e vez savet geriadurioù. Evel-se e oa gwechall, hag an hini ne zigore ket e zaoulagad a oa dall. Pa soñjan : meneget eo gwir evel rakverb gant Vallée, met ne ro ket gwirheñvel evel skouer, ha ne veneg heñvel evel rakger, evel e-barzh heñvelson. Hag ar perokeded : "Ce préfixe n'existe pas en breton". Bianchi-Bihan (kaozeal) 16 Meu 2018 da 20:47 (UTC)\nAdtapet diwar « https://br.wiktionary.org/w/index.php?title=Kaozeal:ti-&oldid=262788 »\nKemmoù diwezhañ degaset d'ar bajenn-mañ d'an 16 Meu 2018, da 21:24.


Pajenn:Le Clerc - Ma beaj Londrez, 1910.djvu/48 - Wikimammenn\nPajenn:Le Clerc - Ma beaj Londrez, 1910.djvu/48\n§ XVIII. — IVERZONIZ, DAOUST D’EUR WASKEREZ EUZUS, A CHOM STARD EN O C’HREDENNO KATOLIK\nHag Iverzoniz ? Ar wej-man, ’velkent, ec’h eomp da gât katoliked a fe didrec’h. Pell a oa, rôk amzer ar Refurm, o devoa kemeret ar Zôzon o c’hrenv war Iverzon. Koulskoude, ac’han d’ar bla 1538, ne blegas ket he farlamant d’anzav, evit he roue, hini Bro-Zôz. Ar bla-se e kemeras Heri VIII (dalc’hmat hen kavomp war hon hent o voustran ar gwirio ar muian zakr) an hano a roue Iverzon hag adalek neuze, emichans, e klaskas distagan Iverzoniz diouz ar gwir Iliz : prizon, laeronsi, muntrerez, ne souzas rak viltans ebet evit dont a-benn eus e dôl. Mes aman e kav muioc’h a skoilh evit n’an eus kavet e lec’h-all. Dre zouster ive e c’hoari gant ar penntiernio : poan gollet, da vihanan evit ar peurvuian anê, Gwell ê gante, pa c’houler digante eun dra hag a zo eneb o c’honsianz, terri evit plegan.\nHa setu ar Rouanez Elizabet o teurel warne eun arme gant tri jeneral : torret ê d’ê o divrec’h, emichans. Mes o ine (1640) a zo didrec’h ha setu ’nê, daou-ugent vla goude, o sevel adarre o fenno, dre ma laerer digante o douaro evit pinvikât ar brotestanted sôz, ha ma harzer ’nê da heuilh o relijion. Eiz mil anê a goue war an dachen du-man ha du-hont ’n eur stourm ouz ar brotestanted. Mes gwerzet o deus ker o bue : lazet o deus bet kement all eus o enebourien.\nDek vla goude, eun arme a 45.000 den, komandet gant Kromwell, an hini an neus grêt lac’han ar roue Charlez Ian ha savet ar republik, ac’h arru en Iverzon. Tan ha gwad ar wej-man dre-oll. Biskoaz ken bras krizder ha hini ar Zôzon na oa bet gwelet. N’ê ket hepken ouz soudarded Iverzon ec’h\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/48&oldid=150055 »\nKemmoù diwezhañ degaset d'ar bajenn-mañ d'an 5 Meu 2019, da 13:13.


Région_Bretagne - Breizh Cop : ar Rannnvro a ro lañs d’ur c’hendiviz gant he c’hevelerien\nBodañ an holl obererien e Breizh, pe e vefent publik, prevez pe kevredigezhioù, a sell ar c’hemmoù (ekologel, energiezhel, niverel…) outo evit sevel ur raktres hollek hag a vo afer an holl abalamour d’en em lakaat a-du war gouestloù resis, e-giz e fin ur c’hCOP : sed aze ar pezh a zo en dalc’h gant Breizh COP. Ret eo d’an trizek rannvro a zo e Frañs seveniñ pep a vrastres rannvroel kempenn, diorren padus hag ingalded an tiriadoù (Sraddet), hag a vefe termenet gantañ o raktresoù tiriad a-benn 2040 (ac’hann da fin 2019), rak-se he doa dibabet Rannvro Breizh reiñ lañs d’ar c’hCop-se : Breizh COP zo ur raktres politikel ledanoc’h ha diazezet ivez war ar c’hensevel. E-kerzh 2018 e c’hallimp termeniñ\npalioù eeun hag a vo bodet an dud en-dro dezho, ha gwelet penaos e c’hallimp tizhout ar palioù-se, abalamour da vont buanoc’h war-zu ar c’hemm a zo krog Breizh gantañ da vat. Diazezet e vo al labour war daou vodad ren bet staliet gant prezidant Rannvro Breizh ar sizhun dremenet :\nUr bodad kenurzhiañ. Bodet ez eus ennañ obererien ensavadurel ha tud hag a zo e penn rouedadoù kevredigezhel (Stad, strollegezhioù, kevredigezhioù, obererien ekonomikel, Kuzul ekonomikel, sokial hag endro ar Rannvro...).\nUr bodad skiantel. Bodet ez eus ennañ un ugent arbennigour bennak war meur a dachenn hag a sell ouzh Breizh COP (hin, ekologiezh, kêraozañ, ekonomiezh, skiantoù an traoù bev…), ha degas a ray e ampartiz talvoudus a-fet an dalc’hoù stag ouzh ar c’hemm a-fet ar sokial, an ekonomiezh hag an endro.\nDeiziataer ar c’hendiviz\nGallout a rit kemer perzh dre lizher pe enlinenn (betek fin miz C’hwevrer 2018) !\nUn teul heñchañ hag a ya d’ober danvez ar c’hendiviz (da lenn pe da bellgargañ e-barzh ar bajenn-mañ)\nRenabliñ a reer ennañ ar pep pouezusañ a zo en dalc’h, ar pezh a vo d’ober hag ar soñjoù diazez\nboutin deomp-holl evit treuzfurmiñ Breizh en un doare padus. Kendivizet e vo diwar-benn an teul-se, en ur zelc’her kont eus ali an dilennidi lec’hel ha hini an obererien sokio-ekonomikel, da-geñver dalc’h ar C’huzul-rannvro d’an 19 a viz Ebrel.\nLenn an teul heñchañ a ya d’ober danvez ar c’hendiviz\nLenn ar stagadenn 1 d’an teul heñchañ\nLenn ar stagadenn 2 d’an teul heñchañ\nLenn ar stagadenn 3 d’an teul heñchañ\nUr c’hendiviz ledanaet\nLedanaet e vo ar c’hendiviz war Internet, adalek an 12 a viz C’hwevrer 2018, diwar-benn « An atalier breizhat » :\nKemer perzh enlinenn (adalek an 12 a viz C’hwevrer)\nUn dalc’h a-ratozh-kaer gant ar C’huzul-rannvro\nD’an 19 a viz Ebrel e vo gouestlet un dalc’h eus ar C’huzul-rannvro da Vreizh COP abalamour da gemer disoc’hoù ar c’hendiviz ledan-se e kont.\nLabelaat darvoudoù « Breizh Cop »\nLabelaet e vo darvoudoù gant ar C’huzul-rannvro evit brudañ an holl abadennoù a c’hall kemer perzh e Breizh Cop ha dre-se degas ar startijenn a\nzo ezhomm evit ober berzh. Gant al labelaat-se e vo lakaet an darvoudoù war wel e-barzh ul lusk hag a sell ouzh ar Rannvro a-bezh.\nGouzout hiroc’h war ar galv d’ar raktresoù\nAn teul heñchañ a ya d’ober danvez ar c’hendiviz hag ar stagadennoù\nAr c’hendiviz war an atalier breizhat (adalek an12 a viz C’hwevrer)\nAr rubrikenn BreizhCOP\nAr gemennadenn d’ar gazetennerien war bodadoù ren BreizhCOP\nBreizhCOP : Teul heñchañ ar c’hendiviz 347,54 Ko 347.54 KB\nStagadenn1 Diagnostik an endro e Breizh 2,21 Mo 2.21 MB\nStagadenn2 Ar fiñvusted e Breizh 831,44 Ko 831.44 KB\nStagadenn3 Tuadurioù ha luskoù e broioù Breizh 8,15 Mo 8.15 MB\nAMI labelaat darvoudoù 64.03 KB\nPublié le Thursday, January 18, 2018


Da selaou ha da lenn/ A écouter et à lire. Ar barrad Mae / La branche de Mai D. Carré s’exprime sur cette tradition de la branche de mai (rameau de hêtre, brin d’aubépine fleurie…) qui, accrochée sur le devant de la maison ou plantée dans le coin du jardin la veille du 1° mai, symbolise le retour du printemps. Une tradition venue du fond des temps et que l’on retrouve dans toute les cultures paysannes et villageoises de l’Europe du Nord. Evit gellet selaou ha lenn ar pennad klikit àr lenn ar peurrest/ Pour écouter et lire cet article, cliquez sur lenn ar peurrest Emberr e vo Kalan-Mae ! Evit ar braz ag an dud e talv bremañ an dra-se kement ag un devezh miret, un dibenn-sizhun astennet, ur barrig kloc’higoù-Mae prenet àr vord ar straed pe àr vord an hent ha degaset d’ar gêr da brofiñ d’an dud tost d’e galon ; ur sort chañs vat, èl ma lârer e kement media a zo... Evidon-me emañ dishañval an traoù. Pa welan Kalan-Mae é tostaat en em c’houlennan bepred e pe stad emañ arrivet an natur ; mard eo avañsetoc’h pe diwezhatoc’h an traoù ar blez-mañ evit ar blez kent. Ha perak e ran-me ar soñjoù-se ? E yan d’el lâret deoc’h a-benn : Kalañ-Mae a zo evidon-me an deiz ma vez lakaet ar barrad Mae. Hag a bouez eo ma vo kavet danvez da lakaat. Ar blez-mañ netra aesoc’h : emañ an del er fav abaoe tost pemzektez dija, er c’hoadoù da vihanañ ; ha bleuñv a zo ivez er spern. Setu ne vo ket tamm diaes ebet maeiñ, èl ma lârer !… Ur barrad fav glas e del da blantiñ e korn ar jardrin, ur barrad spern huek frond e bleuñv gwenn da stagin e-tal dor an ti, setu aze arouezioù an nevez-amzer. Hag arouezioù hengounel oc’hpenn-tra !… Abaoe pegoulz e rer kement-se e Breizh ? N’eo ket me el lâro deoc’h atav. Desket em eus er gober get ma zud-kozh, hag int get o zud-kozh, hag èl-se a rumm da rumm. Setu perak ne gredan ket e vehe un dra vat dilezel ur sort akustumañs. Hag oc’hpenn evit geneomp-ni e vez lidet Kalañ-Mae ; graet e vez, koulz lâret, e Europa an hanternoz a-bezh, hag atav get barroù glas, get barroù bokedet, get danvez é tiskouez emañ dihunet an natur, emañ trec’h ar vuhez... Pa oan-me bihan e veze bec’h etre ar baotred hag ar merc’hed yaouank evit gouiet piv en dehe bet maeet kentañ ar pezh a oa d’an holl : ar puñs, an doued, an iliz, ar maeri… E lec’hioù arall, doc’h ma em eus klevet, e yae ar baotred da gas ar Mae d’ar merc’hed er memp oad gete, ha kan ha son gete neuze dre ar maezioù. Me, n’em eus ket-me gwelet an dra-se. Met soñj mat am eus neoazh penaos e klaske ar galand an tu da lakaat ar barrad Mae doc’h fenestr e zous hep gouiet da zen ebet. O ! Gwelet ‘peus ! Maet eo fenestr Jann-Marie dija ! Daoust ha piv a zo daet ‘ta ?… Ha skrign, ha c’hoarzh, ha bourrapted… Ha fach ivez, forset mat, get ar merc’hed a vehe bet ankouaet : barrad Mae ebet doc’h fenestr o zi ! Nag un dismegañs alkent !… Nag ar vugale ‘ta ! Goude ar skol e yaent a vandennad da droc’hiñ barroù fav d’ur c’hoad bennak, hag e tistroent neuze d’enderv-noz, get o bec’hadoù, melloù barroù gete lies-mat. Ur wezh arrivet àr ar blasenn e vezent dibilhet hag e kroge ar vaerion , èl ma veze lâret, get o labour dre ar vourc’h… A-benn an noz ne chome ket ur c’harr, ur c’hrañj, ur c’hraoù, ul loj, pas memp hini ar c’hi na vehe ket bet maeet dezhe ! Ken e oa glas ar vourc’h a-bezh get ar barroù fav … Ya, diaes e kavan gwelet an akustumañs-se é vonet da goll a vlez da vlez. Neoazh ne c’houlenn ket kalz a labour e gwirionez : ken nemet monet d’ar c’hoad da glask fav peotramant d’ar garzh da guntuilh ur barradig spern. Derc’hel a ran me atav d’en ober. Mar vennit-c’hwi sikour genin he derc’hel bev grit èldin : diriaou kentañ, d’an 30 a Imbrilh, d’enderv-noz, c’hwi-ivez, maeit ho ti hag ho liorzh da zegemer Kalañ-Mae ! Pleuwigner, d’ar 27.04.2009 D. Carré


An den Enoruz Dom Mikael an Nobletz (1577-1652) - Diocèse de Quimper\nAn den Enoruz Dom Mikael an Nobletz (1577-1652)\nDond a reas Mikael an Nobletz war an douar d’an 29 a viz Gwengolo 1577, en maner Kerodern, parrez Plougerne. Ober a reas e studi e skolaj an Tadou jezuist, e Bourdel hag e Ajen, ha goude-ze c’hoaz e Skol-Veur ar Sorbon, e Pariz ; beleget e oe e 1607. Distroet da Blougerne, ec’h en em dennas, epad eur bloavez a-bez, en eur minihi e-noa lakeet sevel e-mesk ar reier, war aod Tremenac’h : eno e renas eur vuhez rust. Ober a reas neuze e zoñj mond da veleg misioner, hag e kemeras evel ger-stur ar pennad-mañ skrivet gand an abostol Sant Paol : “Vae mihi, si non evangelizavero !” (Gwaz-a-ze din ma ne embann ket an Aviel).\nStaga a reas gand ar misionou e eskoptiou Landreger ha Leon, o vond goude-ze e enez-Eusa, e enez Molenez, hag e enez-Vaz : kement-se a-raog mond da Vro-Gerne e 1614. Da genta ez eas da jom e Kemper, ma prenas eno eun tamm ti, e karter Douar-an-Dug ; prezegi a ree e iliz Sant-Vaze, beb sul ha da beb deiz gouel ; eno c’hoaz e roe kenteliou katekiz. Euz Kemper ez ee da brezeg misionou, er Faou, e Konk-Kerne, Goaien, hag e enez Sizun... Anvet da berson e Meilars, e roas e zilez eun nebeud miziou goude, evid dond da jom, e miz Mae 1617, e Douarnenez, na oa en amzer-ze nemed eur c’harter euz parrez Ploare.\nEpad tri bloaz warn-ugent, e kelenn ar c’hatekiz d’an dud fidel ; mond a ra da weled an dud paour hag a re glañv ; lakaad a ra da dalvezoud doareou nevez evid kelenn ; skriva a ra kantikou brezoneg e-leiz : miret eo bet ar re-mañ piz, a rummad da rummad. Evid rei brud d’e brezegennou, e ra diouz eur c’hiz savet gantañ : liva taolennou war gartenn m’eo treset warno a beb skeudennou euz ar vuhez ; diwezatoc’h e vo savet, diwar ar skwer-ze, meur ha meur a daolenn ar misionou. A drugarez da zom Mikael, e teu Douarnenez da veza eul lec’h birvidig euz ar vuhez kristen.\nE 1640, e teuas dom Mikael en-dro en e eskopti Leon : eun ti a brenas e Konk-Leon, ma chomas ennañ epad an daouzeg bloavez diweza euz e vuhez. E 1651 pe 1652, e oe roet dezañ gand Doue kaoud merkou Pasion Or Zalver en e gorv, war fin vuhez kinniget penn-da-benn da Zoue ha d’e vreudeur. Mervel a reas e Konk-Leon, d’ar 5 a viz mae 1652, d’an oad a bemzeg vloaz ha tri-ugent.\nRoet e oa bet dezañ gand lod eul lesano “ar beleg foll”. Bet eo bet dom Mikael an Nobletz, en penn kenta ar seitegved kantved, an hini kenta, hag unan euz nerzusa misionerien an Adkempenn katolik e Breiz-Izel. Skrivet e-neus dom Mikael an Nobletz eun deizleor euz e visionou : bez ’e c’heller lenn darn anezo en e vuhezskrid embannet e 1666 gand an Tad jezuist Anton Verjus (Buhez an Aotrou Nobletz, Beleg ha misioner euz Breiz). Adkroget eo bet e labour, ka kresket, gand an den eüruz Juluan Maner (1606-1683), hemañ bet eüruset d’an 20 a viz Mae 1951.\nE 1701 e oe digoret ar prosez a eürusadur dom Mikael an Nobletz, gand an Aotrou Le Nevoux de la Brousse, eskob Leon. Adlañset e oe, d’an 30 a viz here 1888, gand an Aotrou Lamarche, eskob Kemper ha Leon. Diwar daou a brosezou-eskopti e oe enkalsket hini hag hini, diwar-benn e vrud a zantelez, e vertuziou, e viraklou, hag ive an diouer a azeulerez publik. A-drugarez d’eun dekred euz ar pab Leon XIII, d’ar 6 a viz Ebrel 1897, e voe roet aotre da gas war-raog kaoz dom Mikael beteg Kongregasion Sakr al Lidou. Hervez ar reolennou a rene ar prosezou en amzer-ze, e oa bet red ober eur prosez nevez, e ano prosez abostolel, evid adenklask ar gaoz, ha neuze e oe barnet houmañ gand Kardinaled ar Gongregasion Sakr. Anzao a reas ar pab sant Pi X, perz ha rozeg vertuziou dom Mikael, d’ar 14 a viz Kerzu 1913, o rei evel-se dor zigor da eürusadur an den Enoruz Mikael an Nobletz, a-dal ma vo bet eur mirakl diskleriet gand an Iliz, ha kaved mad ganti evel mirakl.\nAotrou Doue, on Tad, lakeet ho-peus e kalon an den Enoruz Mikael An Nobletz eur garantez tener evid ar Werhez glorius Vari, ha roet dezañ, dre bedennou ar Werhez, ar c’hras da lakaad da vleunia en e vuhez vertuziou an Aviel en eun doare uhel-meurbed ; roet ho-peus dezañ c’hoaz ar c’hras d’en em ouestla didruez da labour ar misionou e Kerne, Leon ha Treger,\nE-doug ar 17ved ha 19ved kantved, ez eus bet e-leiz a viraklou a bareañs lakeet war gont erbedenn dom Mikael. Re goz avad o veza ar fedou-ze, int bet kavet re zister o frouenn gand ar bureo roman anvet “consulta medica”, bureo stag ouz Kongregasion Sakr al Lidou : abalamour da ze ne c’heller ket ober euz miraklou an daou gantved uhelloc’h prouennou stard evid harpa kaoz an eürusadur.\nEur bareañs en eur gavet en on amzer eo red kaoud evid lakaad ar gaoz da vond beteg penn. Lakom en em garfe eur bareañs dizisklêrius e-tuez ar re a zo o chom en ho kichenn, ha kement-mañ goude beza pedet an den Enorus Mikael an Nobletz, e rofec’h eun tamm brao a zikour d’e Gaoz a eürusadur :\ndao ’vefe deoc’h neuze kas kelou da gañselleri eskopti Kemper :\ndre lizer : Monsieur le Chancelier, Evêché, 3 rue de Rosmadec 29018 Quimper cédex\n>> Pedi gand Dom Mikael\nMichel Le Nobletz : Mystique et société en Bretagne au XVIIe siècle, Brest, éditions du C.R.B.C., octobre 2018, 416 p.\nTaolennoù. Michel le Nobletz. Tableaux de mission, par Yann Celton, Hervé Queinnec, Kelig-Yann Cotto & Kristell Loussouarn, Châteaulin, Éd.Locus Solus, 2018.


Buhez ar Zent. page 132, 133. Encyclopédie Marikavel.\nC'houezekvet devez a viz C'houevrer\nOnezim a oa ginidik eus ar Friji hag a oe sklavour gant Philemon, eun den pinvidik bras eus kêr Kolos, gonezet d'ar fe gant sant Pol.\nRei a reas tu d'e vestr d'en em glemm anezan, ouspen eur wech; eun devez, zoken, ec'h eas betek e laerez, hag e tec'has goude-ze, dre guz. Digouezout areas en Rom.\nEno, e oa sant Pol, prizoniet abalamour ma prezege Jezuz-Krist. Eun devez, e c'hoarvezas gantan kaout Onezim war e hent, hag o vezan klevet gantan penôs an evoa 'n em gemeret d'en em denn adre daouarn e vestr, e roas da anaout d'ezan e fazi.\nGoude-ze-en em lakas d'e gelenn war ar relijion gristen, hag e vadezas anezan. Neuze hen c'hasas da gaout e vestr, gant eul lizer eus e beurz, da c'hourc'hemenn anezan.\n« Dont a ran d'en em erbedi ouzit evit ma mab Onezim, am eus ganet er chadermou. Hennez a c'hall bezan bet talvoudek d'it gwechall, ha breman eo talvoudek d'imp hon daou.\n» E gas a ran davedout. Te, avat, digemer anezan evel ma c'hrouadur. Me 'm oa c'hoant d'hen derc'hel ganin, da rei d'in an dorn da brezek an Aviel eus ma frizon, mes n'eo ket bet falvezet ganin ober netra, hep goulenn ganit da gentan.\n» Hag am eus e gaset davedout. Mar don da vignon, digemer anezan evel ma rafes ac'hanon.\n» Ma n'eus grêt gaou ouzit, ma tle eun dra bennak d'it, tamall ac'hanon.\nPhilemon, n'eo ket hepken pardoni d'e sklavour a reas, mes ober a reas d'ezan dizrei raktal da Rom, da gaout sant Pol, ha betek maro an abostol bras, e chômas gantan.\nDont a reas da vezan eskob divezatoc'h, ha merzeriet e oe en amzer Domisian, er bla 95.\nAr sklavaj a oaunan eus gouliou euzusan ar bed pagan, en amzer goz.\nAr sklavour, n'eo ket eun den oa, mes eun dra, eur benveg, mouez den d'ezan; eun aneval, hag a lavar Katon e werzan e-mesk an ejonned koz hag an hernachou merglet, pa deu an oad pe ar c'hlenved da viret outan da c'honid e vara.\nAr sklavour, n'eus gwir ebet, ha n'eus dever ebet en e genver, E c'hlazan pe e lazan a zo ober droug d'ar mestr ha nan d'ezan; ha diouz an droug 'zo grêt, ar mestr eo a zo da vezan digollet, 'vel pa deu unan bennak da c'hlazan e anevaled.\nAr sklavour n'hall ket dimezi. Herve al lezen, n'hall kaout na pried, na bugel, na breur : ar chadennou houarn a zo stag ouz e dreid hag ouz e zaouarn, a ramplas evitan liamrnou ar gerentiach.\nAr sklavour, n'eus droug ebet evitan, avat, herve al lezen, o 'n em rei d'ar vue fall, ha ma teu bugale da c'henel, ar vugale-ze a zo tra ar mestr, evel al loened bihan-all a c'han en e greier.\nAr sklavour, ma klask tec'hel, a vezo laket tud paeet gant ar gouamamant d'e glask, ha kavet e ve peurliesan, ha merket neuze e dâl d'ezan gant an houarn ru, evit ma vezo, hiviziken, êsoc'h tol plê outan.\nAr sklavour a zo d'e vestr, korf hag ene; kemer a ra ar gwir d'ober gantan ar pez a gar, ar mad hag ar fall, ha d'en em zizober anezan, herve e faltazi. An impalaer August, er memes devez, a lakas krougan 6.000 sklavour ha n'o devoa grêt netra ken nemet kemer o arrnou, war urz ar Senat.\nAr sklavour, pa varv, ma ne chom netra war e lerc'h d'e zebelian, a zo tôlet e gorf, evel hini eur c'hi, en eun toull anvoez da vreinan.\nEn Athen hag en Spart, 'vit pep den libr, e oa daou-c'hant sklavour. En Rom, ouspen an hanter eus an dud a zo sklavourien. Truezus oa stad ar bed en amzer-ze. An dud, gant o zechou fall, o devoa troet an treo war an tu gin. Au Iliz a deuas, hag a nebeudou, a droas an treo war an tu mat. Ar sklavaj, drezan e-unan, n'eo ket eun dra da vezan kondaonet a-grenn, rak an den, daoust pegen diês e c'hall bezan kement-se evitan, ma n'hall ket en em werzan e-unan, a c'hall gwerzan e labour, evel ma c'haller e brenan.\nAn Iliz, evel m'hen gwelomp dre lizer sant Pol da Philemon, ne zifennas ket dustu kaout sklavourien; ar pez a zifennas, . avat, dustu, krak ha krenn, eo miret oute d'ober o deveriou en kenver Doue, hag en o c'henver o-unan.\nEmbann a reas n'eus ket diou ouen tud war an douar : unan evit serviji, hag eun all evit bezan servijet; embaun a reas eo an holl breudour, ha tamm ha tamm, ar sklavourien gez a welas o c'habestr o kouezan.\nEn trizek kant vla, an Iliz a deuas a benn eus he zôl, en Europ a-bez. Ar madober dispar-ze a stagas ken mat kalon ar bobl ouz kalon an Iliz, ma n'hallo nag an amzer nag an ifern o dispartian biken ken !


Alfred Kalb - Wikipedia\nRazh an dezerzh\nAn evn-kazh kozh digastret\nBerlin, Berlin-Moabit, Alamagn\n19vet rann panzer\n27vet rejimant panzer\nLejioner, Alfred Kalb eus e anv gwirion, a zo un dudenn a adkaver lies e romantoù istorel Sven Hassel. Genidik eus Berlin o vevañ e karter Berlin-Moabit a-raok an Eil Brezel-bed. Stlapet e oa bet er c'hampoù-bac'h dre ma oa bet ezel el Lejion Estrañjour ha neuze kondaonet evit bezañ bet o servij en ul lu o vrezeliñ a-enep an Trede Reich ha gwelet evel enebour politikel. Gefreiter ez eo er 27vet rejimant panzer e romantoù Sven Hassel. Goude an Eil Brezel-bed e tistro el lejion estrañjour gant e gamarad Breur Bihan. Mervel a raio en un ospiti evit al lejionerien gozh evel Breur Bihan.\nSoudard gall war talbenn ar reter e sigaretenn en e veg\n3 Ar soudard\nDa geñver an holl tudennoù taolennet e romantoù Sven Hassel ez eo an hini stabilañ da geñver spered. Soudard abaoe ma z'eo yaouank flamm n'en deus ket aon rak ar stourm na rak ar gourdonadegoù. A-wechoù ez eo lakaet e karg da gourdoniñ ar soudarded nevez o erruout er 27vet rejimant panzer. Displijet bras ez eo gant an dud hep doujañs ouzh ar relijion betek lazhañ kriz lod anezho.\nDisplijet bras ez eo gant an dud o flemmañ ar Frañs rak en em santout a ra gall a-raok pep tra. Gwasoc'h ez eo pa vez flemmet e harozh ar jeneral De Gaulle, gellout a ra bezañ feuls a-benn neuze.\nSoudard lejioner en 2vet rejimant estrañjour e-pad Brezel ar Rif\nMuzulman ez eo met evañ ha butuniñ a ra. Ober a ra an holl pedennoù ret bemdez gant e tapiz pediñ.\nPa vez o argadiñ e huch pe "Allah el Ackbar!" pe "En avant la Légion!". Pa vez o c'hortoz ur prantad stourm pe un dro-gamm e blij dezhañ mouskanañ "Komm, Süßer Tod" (brezhoneg:" Deus marv dous, deus") ur ganaouenn anavezet mat el lu Alaman ha bet krouet gant Johann Sebastian Bach hag ul liamm a ra gant lugan al Lejion Spagnol "¡Viva la muerte!". Dre gement-mañ e soñj a-wechoù d'ar rusianed ez eo soudarded ar brigadenn SS Rann-arme Karl-Veur e-tal dezho.\nKomz a ra Alamaneg, Arabeg, Spagnoleg, Galleg ha Chinaek.\nKeñveriañ a ra alies an tachennoù hag an enebourien gant ar re en deus bet treuzet pe stourmet outo pa oa el Lejion Estrañjour dreist-holl e-pad Brezel ar Rif. Bepred e tiskler e oa gwasoc'h ar pezh a vevas a-raok bezañ er 27vt rejimant panzer.\nSpouronet ez eo Breur Bihan gant ar bed relijiel ha pa vez kaoz eus ar Pab pe Jezuz pe Allah e sav ur barad anaon ennañ dre an torfedoù en deus bet graet a-hed e vuhez. Lejioner pe Alfred Kalb a implij ar fed-se evit gopaat outañ.\nKorfelezh[kemmañ | kemmañ ar vammenn]\n1m60 ez eo.\nGaloñsoù renk un Gefreiter rann ar c'hirri-hobregonet\nBez e vez bepred gant ur sigaretenn enaouet pe get en e veg.\nE dremm a zo mac'hagnet bras, glizennoù lies en deus. Spouroniñ a ra an dud dre e zaoulagad hag e dremm freuzet.\nDigastret ez eo bet e toull-bac'h Fagen, pa vez e gamaraded o vont da welet ar gisti e ya ganto mezv-du dall hag e sell evit kaout mennozhioù evit digeriñ ur bordell dezhañ e-unan goude ar brezel e Maroko.\nAr soudard[kemmañ | kemmañ ar vammenn]\nBet e oa bet lejioner en eilvet rejimant el Lejion estrañjour, kemeret en deus perzh e brezel ar rif, stourmet en deus ivez e Indez-Sina.\nHervezhañ ez eo emezellet el Lejion pa oa 16 vloaz ha da vare romantoù Sven Hassel e tiskler ez eo soudard abaoe 14 vloaz pe 30 vloaz bremañ.\nUr soudard ampart ez eo war an holl tachennoù nemet stourm a-enep an tankoù lec'h ma z'eo gwelloc'h Breur Bihan evitañ. Soudard mailh gant ar mindrailherezhoù, kontilli, fuzuilhoù resided, kordennoù-kroug ez eo.\nBanniel an 2vet rejimant troadegiezh estren al Lejion Estrañjour\nArdamez an 2vet rejimant troadegiezh estren al Lejion Estrañjour\nDoare poltred ar jeneral Charles de Gaulle hag a vez gant lejioner en e godell\nPlijout a ra dezhañ kaout armoù naetaet mat ha prest da lazhañ an enebourien.\nPa vez o vale ne ra trouz ebet ne ra forzh ma vije war an talbenn pe en a-dreñv.\nDougen a ra ul lien-mouch glas-gwenn-ruz livioù ar banniel c'hall hag en e godell unwisk soudard en deus ur poltred eus ar jeneral Charles de Gaulle.\nDøden på Larvefødder (Rodoù ar marv) (1957) (Goañv 1943 - Meurzh 1944)\nFrontkammerater (Kamaraded an talbenn) (1960) (Ebrel-Eost 1944)\nMarchbataillon (Batailhon-bale) (1962) (fin 1942 - Ebrel 1943)\nMonte Cassino (1963) (Genver-Mae 1944)\nLikvidér Paris ! (Risañ Pariz!) ((1967) Even 1944 - C'hwevrer 1945)\nSS-generalen (Jeneral SS) (1969) (fin 1942- Ebrel 1943)\nGlemt af Gud (Hent gwadus ar marv) (1977) (Hañv 1944 )\nJeg så dem dø (Brezel an hañv) (1974) (Here 1941 - Genver 1942)\nKommando Reichsführer Himmler (Kommando Reichsführer Himmler) (1972) (Eost-Here 1944)\nGPU-Fængslet (Toull-bac'h ar GPU) (1971) (Goañv 1942 - 1943)\nKrigsret (Barnadeg-brezel) (1979) (Goañv 1942-1943)\nKommissæren (Ar c'homiser) (1985) (Hañv 1941)\nAdtapet diwar « https://br.wikipedia.org/w/index.php?title=Alfred_Kalb&oldid=1884825 »\nTudennoù romantoù Sven Hassel\nKemmoù diwezhañ degaset d'ar bajenn-mañ d'an 13 Gwe 2020, da 15:20.


Wikipedia:Kumuniezh/An davarn/sizhunvezh 10, bloaz 2013 - Wikipedia\nWikipedia:Kumuniezh/An davarn/sizhunvezh 10, bloaz 2013\n04/03/2013 — 10/03/2013[kemmañ ar vammenn]\nSkrivañ un dra bennak en dekvet sizhun eus 2013 | An davarn | sizhun a-raok — sizhun war-lerc'h\nWikidata phase 1 (language links) live on this Wikipedia[kemmañ ar vammenn]\n--Lydia Pintscher 6 Meu 2013 da 22:53 (UTC) Distributed via Global message delivery. (Wrong page? Fix here.)\nPouezus-kennan emañ ar mesaj-mañ. E berr gomzou n’eus ket ken ezhomm da lak ar liammoù etrewiki ; lakaet e vo dre WikiData diwar vremañ. A galon, VIGNERON (kaozeal) 8 Meu 2013 da 16:50 (UTC)\nWikidata pazenn 1 (liammoù etre ar yezhoù) bet lakaet e pleustr er Wikipedia brezhonek[kemmañ ar vammenn]\nAdal hiziv 06 a viz Meurzh 2013 emañ Wikidata e pleustr war ar Wikipedia brezhonek. Eus Wikidata e teu al liammoù etre ar yezhoù a zo war tu kleiz ar skramm, ouzhpenn al liammoù etrewiki a gaver e korf ar pennadoù.\nEvit o c'hemmañ, kit betek traoñ al listenn ha klikit war Edit. Echu eo gant ober war-dro al liammoù-se e skrid ar pennad.\nPelec'h kavout ditouroù all hag ober goulennoù ? Ur bajenn dispar gant kement a fell deoc'h gouzout zo bet savet gant implijerien ar Wikipedia saoznek, hag ur Foar ar Goulennoù zo ivez. Dispar e vije mar gallfec'h degas Wikidata d'ar Wiki brezhonek mar n'eo ket bet graet c'hoazh. Savit ho koulennoù war bajenn "Kaozeal" Foar ar Goulennoù.\nFellout a ra deoc'h bezañ kelaouet a-zivout Wikidata ? Koumanantit 'ta d'al Lizher-kelaouiñ sizhuniek !\n— Lydia Pintscher, 6 Meu 2013 da 22:53 (UTC)\nDreist eo ar benveg-se evit ar pennoù disoñj (hag evit al landreidi), setu perak em eus klasket treiñ ar gemennadenn.\nSiubhán McGunn (kaozeal) 8 Meu 2013 da 22:05 (UTC)\nSetu ur benveg a-bouez. Trugarez Siubhán McGunn evit ho troidigezh ! - Lekemok (kaozeal) 9 Meu 2013 da 10:40 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_10,_bloaz_2013&oldid=1441395 »\nKemmoù diwezhañ degaset d'ar bajenn-mañ d'an 9 Meu 2013, da 14:44.


Ar Gontez Castiglione,\npoltredet gant Michele Gordigiani.\nMichele Gordigiani, bet ganet e Firenze d'an 29 a viz Mae 1835 hag aet da Anaon er memes kêr d'ar 7 a viz Here 1909, a oa ul livour italian, mab d'ur soner ha mab-bihan d'ar gitarour brudet Mauro Giuliani.\nE Firenze eo e teskas ar vicher gant Luigi Mussini, war un dro gant Silvestro Lega.\nEn-dro d'ar Piazza Donatello e Firenze e oa stalioù-labour evit an arzourien, hag eno edo hini Michele Gordigiani, a dresas Elizabeth Barrett Browning ha Robert Browning. Hiriv emañ an oberennoù en National Portrait Gallery e Londrez (Bro-Saoz).\nAdtapet diwar « https://br.wikipedia.org/w/index.php?title=Michele_Gordigiani&oldid=1849976 »\nLivourien italian an XIXvet kantved


Eur Vretonez pareet gant Pi Nao - Wikimammenn\nTi moulerez Sant-Gwilherm, 1911 (p. 151-155)\n◄ Paner ar Marvailhou Eur Vretonez pareet gant Pi Nao Ar re a vouter er-meaz ►\nSavet oa c’hoant ganti pell a yoa da vont da welet ar pab Pi IX. N’helle ket herzel gant ar c’hoant se, ha mont a ranke, koustche pe goustche, ha goude ma vije red d’ezi mont war droad betek Rom, o veva diwar an aluzen, evel en doa great sant Benead Labr. He c’hovesour a viras outi da zeveni he mennoz, o veza ne grede ket roi d’ezi an aotre da vont en hent. A-benn daou vloaz koulskoude en doa great e zonj, hag e lezas ar wreg da heuilha he youl santel. Koueza reas klanv e Roazon. Digemeret e oe en unan eus gwella tiez kear, ha roet d’ezi kement he devoa ezom. Pa oe pare a-walc’h ez eas adarre gant he hent, hag e tigouezas e Rom c’houec’h miz goude.\n— « Gwall reuzeudik ez oan ha meurbet ankeniet ! emezi. Bez em boa abaoue meur a vloavez eun dra bennak evel lorgnez o c’holo wa c’horf hag am debre oc’h ober d’in gouzanv eur verzerenti gris. Ar vedisined a c’halve an dra-ze « exema », hini ebet anezo avat na c’helle roi d’in an disterra didorr em foaniou. N’em boa mui nemet va dremm ha va daouarn a gement ne vijent ket krinet. Taolet hoc’h eus evez marteze pegen uhel ez oa kolier va zae, ha pegen hir ez oa va manchou… Evit an dra-ze oa… evit kuzat va mez ha va foaniou…\nDihuna ris o santout eun dra bennak o steki ouz va breac’h. Seblantout a ra d’in n’oa ket ouspenn diw heur goude kreiz-de pa azezis eno, ha pa zigoris va daoulagad edo ar-goulou war elum en holl ruiou. Eur gwaz eo en doa dihunet ac’hanon ; edo eno en e zav dirazon, eur pez mantel endro d’ezan. Seblantout a rea beza war an oad ; e varo a yoa hir, hag o veza m’oa diskabel e oe eas d’in gwelet n’oa mui nemet eur gurunen vleo war gosteziou e benn, hag eun toulladig a zioc’h e dal uhel. E zoare a yoa meur bed madelezus hag e vouez dous kenan. Lavaret a reas d’in e galleg : — Paour kez maouez ! mar chomit aze e varvot gant an dienez. Red eo d’eoc’h kemeret kalon ha sevel. Delit, kemerit an arc’hant-ma ; gwelet a rit an hostaleri a zo du-ze ? It betek eno, ha debrit ar pez a raio vad d’eoc’h. Goulen a reot goude e peleac’h e kemerer kar an hent-houarn : n’ema ket pell. C’houi a gemero hag a baeo eur bilhed « trede » betek Rom ; hel lavaret a ran d’eoc’h, mar n’it ket buan ha war eün e tigouezot divezat ha n’hellot ket gwelet ar pab… »\nBeza oa eur plac’h santel eus Verlewene, a dremenas eul loden vras eus-he buez o pelerina, hag a deuas da vervel, ar bemped a viz gouere 1881, e leandi Itron-Varia Sion pe an Ecce Homo, e Jeruzalem. Meur a wech oa bet o welet Itron-Varia-Wir-Zikour, Itron-Varia-’r Folgoat ha Santez Anna-Wened. Bet eo ive e Lourd, e Ars, e Paray-ar-Monial, e Fourvier-Lyon. Betek Rom e falvezas d’ezi mont, ha gwelet a reas ar Pab santel Pi IX, a roas d’ezi eur vedalen. « E Vreizadez vihan » a rea anezi.\nAdtapet diwar « https://br.wikisource.org/w/index.php?title=Eur_Vretonez_pareet_gant_Pi_Nao&oldid=160553 »\nKemmoù diwezhañ degaset d'ar bajenn-mañ d'an 28 Ebr 2020, da 09:23.


leuskel ur griadenn - Wikeriadur\nleuskel ur griadenn\nAr priñs a sellas neuze outi, indan an heol sklaer, ha kerkent e leuskas ur griadenn, hag e souzas a-dreñv, o lâret : [...]. — (Fañch an Uhel, Kontadennoù ar Bobl/1, Al Liamm, 1984, p. 171.)\n[...] : sachañ a reas war ar planken edo al levrioù warnezhañ, hag e laoskas ur griadenn. — (Lan Inizan, Emgann Kergidu 1, Brest, 1877, eil emb. Al Liamm 1977, p. 19.)\nEur martolod, e beg ar wern vras a dlie leuskel eur griadenn, pa ne welje mui kern ar menez aour o steredenna oc'h al loar a bare. — (G. MILIN, Gwechall-goz e oa..., Kemper, 1924, p. 53.)\nHerri a laoskas eur griadenn, eul lamp a vankas d'ean ober er-mêz, mes diou vrec'h, skornet ha kalet evel dir, a grogas en e c'houg hag en e gorf, e benn a deuas da gavout peultrin eun den. — (Erwan ar Moal, Pipi Gonto, Kemper, 1925, p. 15.)\n[...], ha pa oa erruet gant anv Harry en devoa laosket ur griadenn skiltr hag e oa kouezhet war-lein e gein. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 140.)\nA-greiz-holl e voe laosket ur griadenn gant Neville, a grogas da redek, spontet-mik. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 165.)\nAdtapet diwar « https://br.wiktionary.org/w/index.php?title=leuskel_ur_griadenn&oldid=261428 »\nKemmoù diwezhañ degaset d'ar bajenn-mañ d'an 7 Meu 2018, da 14:04.


Charlotte-Rose de Caumont de La Force, ganet en Guyenne en 1650 ha marvet en 1724, a oa ur romantourez c'hallek. Merc'h-vihan e oa da Jacques Nompar de Caumont, ha merc'h da François de Caumont La Force, markiz Castelmoron, ha da Marguerite de Viçose.\nKelennet e voe gant ar vatematikourez Marie Crous. Protestantez e oa, met treiñ a reas ouzh ar gatoligiezh e 1686, ma voe pansionet gant ar roue Loeiz XIV gant mil skoed. Dimezell e oa gant Madame de Guise, ha brudet e voe he spered hag he c'hoantiz el lez. Brudet e voe he c'harantezioù ivez, gant ar c'homediañcher Baron ha gant mab ar prezidant de Brion. En 1697 (47 vloaz e oa) e oa kement a drouz abalamour da se ma voe kaset da abati Gercy-en-Brie dindan boan da goll he fañsion. Eno e skrivas hec'h eñvorennoù, ar Pensées chrétiennes de défunte de Mlle de La Force.\nSkrivañ a reas romantoù istorel ma kaved istorioù karantez, skrivet en un doare plijus.\nPerzh a gemeras, war un dro gant Henriette-Julie de Murat, Marie-Catherine d'Aulnoy, Marie-Jeanne L'Héritier de Villandon ha Charles Perrault, en doug d'ar c'hontadennoù er XVIIvet kantved.\nRomantoù a skrivas hag a voe diouzh ar c'hiz en Europa a-bezh en XVIIIvet kantved.\nPerzh a gemeras en Akademiezh ar Ricovrati e Padova , en Italia.\nl’Histoire secrète de Marie de Bourgogne (1694, 2 vol. in-12),\nl’Histoire secrète des amours de Henri IV, roi de Castille (1695),\nl’Histoire de Marguerite de Valois, reine de Navarre (1696),\nGustave Vasa, histoire de Suède (Lyon, 1698, 2 vol. in-12) ;\nHistoire secrète de Catherine de Bourbon, duchesse, de Bar (Nancy, 1703, in-12), adembannet meur a wech gant titloù disheñvel\nLes Contes des Contes (1698)\nLes Contes des Fées.\nContes de Mademoiselle Lhéritier, Mademoiselle Bernard, Mademoiselle de la Force, Madame Durand, Madame d'Auneuil, Éd. Raymonde Robert, Honoré Champion, Collection Sources classiques, 2005 ISBN 9782745309808\nAdtapet diwar « https://br.wikipedia.org/w/index.php?title=Charlotte-Rose_de_Caumont_de_La_Force&oldid=1819938 »\nSkrivagnerien c'hall ar XVIIvet kantved


Every Day I Have the Blues - Wikipedia\nEvery Day I Have the Blues ("Bemdez e vagan soñjoù du") zo ur son blues eus ar re vrudetañ.\nKanet eo bet, hag e vez c'hoazh, gant kalz kanerien ha sonerien e kant doare disheñvel. Koshañ doare anavezet eo hini Pinetop Sparks (1908–1935) hag e vreur Milton, pe Marion. Kentañ ma voe kanet edo e tavarnioù Saint Louis (Missouri)) gant ar Sparks Brothers hag enrollet e voe d'an 28 a viz Gouhere 1935 gant Pinetop ouzh ar piano, ha Henry Townsend ouzh ar gitar.\nE 1949 e voe kempennet gant ar soner piano Peter Chatman, anavezetoc'h evel Memphis Slim, hag enrollet evel Nobody Loves Me war tu B ar bladenn Angel Child (Miracle M-145)". "Angel Child" a savas betek an niverenn 6 er Billboard R&B chart ; Nobody Loves Me" ne reas ket berzh, met diwezhatoc'h e teuas da vout ur standard.\nPevar doare zo brudet dreist ar re all ha degouezhet e Top Ten ar Billboard R&B ; div anezho, hini Count Basie & Joe Williams, ha hini B.B. King, o deus bet pep a briz Grammy Hall of Fame.\nGwirioù[kemmañ | kemmañ ar vammenn]\nDaoust ma oa bet krouet "Every Day I Have the Blues" gant Pinetop Sparks e vez lakaet peurvuiañ war gont Memphis Slim (pe hini John Chatman, e wir anv) ha degaset dezhañ bernioù arc'hant ( "sufficient to buy a Rolls Royce with which to squire himself around Paris", hervez Colin Escott).\nKanet eo bet gant Chuck Berry, Marshall Tucker Band, Elmore James, Fleetwood Mac hag Eric Clapton a-douez tud all.\nPozioù ar ganaouenn: War "All the Lyrics"\nMemphis Slim e 1949, pa oa bet anvet Nobody loves me war ar bladenn war wel : \nBB King : https://www.youtube.com/watch?v=-5JCq47R_E8\nMarshall Tucker Band : \nEric Clapton e 1997 :\nAdtapet diwar « https://br.wikipedia.org/w/index.php?title=Every_Day_I_Have_the_Blues&oldid=1631675 »\nKemmoù diwezhañ degaset d'ar bajenn-mañ d'an 31 Meu 2015, da 04:51.


Nimfezed - Wikipedia\n(Adkaset eus Nimfenn)\nNymfenn ar stêr, gant Herbert Draper.\nHilas hag an nimfezed, gant John William Waterhouse.\nNimfezed ha satir, gant William-Adolphe Bouguereau (1873).\nAn nimfenned pe nimfezed (Henc'hresianeg νύμφη, nýmphē) eo an anv hollek a rae tud Hellaz kozh eus doueezed an natur, ar mor, an dour, ar c'hoadoù, ar menezioù, ar saonennoù, ar reier, ar c'hevioù. Merc'hed yaouank eus ar re gaerañ e oant, atav noazh pe hanter diwisk, merc'hed da Zeus pe da Ouranos (an Oabl) anezho.\nGanet e oant eus an andonioù a deue eus ar glav skuilhet gant mestr an doueed.\nStag int pe ouzh ul lec'h, pe ouzh un doue bennak (Dionysos, Hermes, Pan) ha pa vo ouzh un doueez e vo kentoc'h ouzh Artemis. Alies e vez satired war o lerc'h.\nAlies ivez e vez meneget dimeziñ un nimfenn ha hini ur penn-lignez bennak en deus roet e anv d'ur bobl.\n1 Perzhioù an nimfezed\nPerzhioù an nimfezed[kemmañ | kemmañ ar vammenn]\nHervez tud Hellaz kozh o devoa galloud da strujusaat dre veskañ an aer hag an dour hag ar c'hoadoù. Madelezhus e oant ouzh an natur, hag ouzh an dud ivez. Gwareziñ a raent an dud yaouank a yae da gouronkañ da feunteunioù zo, da vezañ glanaet evit genel bugale.\nPerzhioù all o doa c'hoazh:\ndiouganerezed e oant, lavarout a raent d'an dud klañv pe da vat pe da fall e troje o chleñved,\ngouest e oant da reiñ, d'an dud a eve dour sakr o eien, c'hoant d'ober traoù kaer ha soñjoù uhel,\npareañ a raent kleñvedoù zo gant an dour-se ivez.\nFamilhoù[kemmañ | kemmañ ar vammenn]\nNiverus e oant, ha renket e vezont e meur a rumm:\nan Nereidezed a oa er mor\nan Naiadezed a oa er stêrioù\nan Driadezed a oa en dervennegi\nan Alseidezed er brouskoadoù\nan Oreadezed er menezioù\nan Hamadriadezed er c'hoadoù\nan Napeezed er saonennoù\nar Meliadezed er gwez-onn\nNimfenn bleuniet he fenn, livet gant Jules Joseph Lefebvre.\nEr mojennoù en o gweler o karout doueed pe tud, o c'henel harozed, hanter doueed, gourdadoù an dud. Boudiged an Henamzer int.\nNimfezed gant ur satir, livet gant Nicolas Poussin.\nNimfenn o kousket ha bugul o sellet, gant Angelica Kauffman,1780. V&A Museum no. 23-1886\nNimfenned, gant Carl Spitzweg\nNimfenned, gant Francesco Hayez\nNimfenned o selaou Orfeüs, gant Charles François Jalabert\nAdtapet diwar « https://br.wikipedia.org/w/index.php?title=Nimfezed&oldid=1781726 »\nKemmoù diwezhañ degaset d'ar bajenn-mañ d'an 19 Gen 2018, da 19:35.


Pajenn:Crocq - Marvailhou Kerne, 1910.djvu/15 - Wikimammenn\nPajenn:Crocq - Marvailhou Kerne, 1910.djvu/15\nlerc’h, hag e teu sonj d’ezan eus aliou Janig : « Petra an tanfoueltr, eme ar C’haper outan e-unan, petra he deus c’hoant va hini goz da randounat d’in, er mintin-man ? Diwall diouz al laer ! Me, Kolaïg ar marc’hadour kezeg ! Ha ! Ha ! me garfe gwelet peseurt liou en deus al laer a zo gouest a-walc’h da laerez eur spilhenn diwarnon-me !… Piou zo gwaz, satordallik ? ma n’oun-me ket ? Ha n’eo ket me a oar ar muia galleg e bro Kaperien Beg ar Raz ?… Va mestr-skol e-unan en deus lavaret an dra-ze d’in, eur sulvez p’am oa paet eur banne d’ezan… Ya, gwaz oun ! » Ha fouge ennan, e sko gant e bennad kordenn war e beultrin, ken ma ’z a e tammou hag e bruzun, en e c’henou, pao pri e gorn-butun !…\n— « Ma feiz ! eme hor gwaz, pa zigouezin e bourc’h Poullan, e prenin eun all ; mes evit laeret ne vin ket ! »\nEn eur deuler eur zellig ouz e c’havr, e wel he deve re garget, al lez o tiverat dioutan bep ar mare.\n— « Setu aze koll evidon, eme Kolaïg. Penôs diwall ma bida da verat ?… Sell, kantonier Beuzeg a zo aman o tont d’e zevez, hennez a dle gouzout penôs ober evit-se… Hep ! kantonier, ma bida aman a goll lez, penôs ne gollo ket ? »\nAr c’hantonier, pôtr fin evel an holl gantonierien, a lugern gant ar blijadur e zaoulagad bliou en e benn : « Hostaliri ar C’hoad-Pin n’ema ket pell ; ma vez eur bannig, e lavarin awalc’h da stal d’it ! »\n— « Ya, ya, daou vanne zoken kentoc’h eget unan… »\nSetu flipet bep a lommig ganto : « Mad ! ma den, eme neuze ar c’hantonier, setu aman evidout ha da vida : pa zigouezi e Poullan, kerz da gaout Herri, ar marichal, ha goulenn digantan eur c’hlo-\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/15&oldid=96883 »\nKemmoù diwezhañ degaset d'ar bajenn-mañ d'an 13 Kzu 2016, da 00:25.